text:
2/28/2004
listaan ti opisial nga entries iti atila 2003-2004 (update)
Dagiti ngarud sumaganad ti opisial nga entries iti Salip iti Sarita 2003-2004:
- BUYOT ni Napoleon Bonaperte
- SADIRI ni Lorimar Legrand
- TI PUSO KEN PANUNOT TI MAYSA NGA KABSAT NGA PULIS ni Charito Chavez
- BATON-LAGIP ni Bato Ni Lagip
- DAGITI DATON A SABONG ITI RIO DE LAOAG ni Julian Magdiwang
- DARA TI GERILIA ni Bonifacio T. Padsan
- PEON ni Ahedres Adik
- TI SUMINIT NGA DARANG NI APO INIT IDIAY SITIO REBBA ni Unknown
- AGARAGAAG LATTA DAGITI MARABANNUAR ni Anniniwan T. Agdama
- RONDA ni J. Diel Vim
- KARIT ni Baro a Kristo
- MARMARNA ni Bituen T. Amianan
- ABOUT… FACE! ni Sergeant Major
- DAGITI MALALAKI A TANOD ITI BARANGAY CAWCAWATI ni Kapitan Osmon
- G.I. JOE ni Salacnib Guerrero
- LADAWAN ni Sarhento Diego
- ARIMPADEK ni Eden Joana Paraiso
Padaanan ti umuna a ranking dagiti hurado iti sangapulo a kangatuan (top ten) kadagiti listaanda!
2/26/2004
pagannurotan ti maikadua a salip ti atila iti 2004-2005
(Update: Nagrirokami! Adda dagiti nagpaspasalip/agpaspasalip iti daniw manipud pay 2000. Mairaman ditoy ti Mannaniw ti Tawen ti COVLLA/Salinong ni Atty. Nole V. Lansangan ken ti tinawen nga Abuan-Valdez Awards for Iluko Literature (AVAIL) ni Apo Baldovino Ab. Valdez)
Adtoy ngaruden ti pagannurotan:
Art Tolentino Ignacio Literary Awards 2004-2005
Salip iti Daniw
Dagiti Pagannurotan:
- Silulukat ti salip iti amin a mannaniw nga Ilokano iti Filipinas ken iti uray ania a pagilian. Mangrugi ti salip iti Marso 1, 2004 ken aggibus iti Enero 31, 2005.
- Koleksion ti daniw, a buklen ti 12 wenno nasursurok pay, ngem saan a sumobra iti 15 a dandaniw, ti suraten kas entry. Silulukat ti tema ti putaren a daniw ngem maipangruna dagiti mangiladawan iti kultura ni Ilokano. Nawaya ti mannaniw iti estilo a kayatna a panangputar wenno panangsukog iti dandaniwna.
- Nasken a naimakinilia ti isalip a dandaniw iti doble espasio iti 8-1/2” x11” a bond paper. Nasaysayaat pay no naikompiuter ti isalip iti font size a 12 ken font face a Times, Times New Roman, Helvetica wenno Arial. Uppat a kopia ti manuskrito ti koleksion ti dandaniw ti mangbukel iti entry. Parbo a nagan ti usaren ti mannaniw kas byline iti entryna. No maikompiuter ti maisalip a manuskrito, mapakuyogan koma ti hard copy iti diskette a naglaon iti dua a MS Word document (.doc wenno .rtf) a kopia ti entry. No ikoreo ti manuskrito a maisalip, pakuyogan ti entry iti nakarikep a sobre a naglaon iti paulo ti koleksion ti daniw, parbo ken pudno a nagan, kompleto/umno nga adres ti agdama a pagtaengan wenno pagobraan, email address ken cellphone/telephone number (no adda), maysa a 2”x2” a kaudian a ladawan, ken ababa a pakasaritaan ti biag. No i-email ti entry, pakuyogan daytoy iti dua a MS Word document (.doc wenno .rtf) a naglaon iti paulo ti koleksion ti daniw, parbo ken pudno a nagan ti mannaniw, ken ababa a pakasaritaan ti biagna; pakuyogan met iti scanned a ladawan (no adda), i-attach met laeng daytoy iti email.
- Maysa laeng a koleksion ti daniw nga orihinal, bukod a putar, saan a patarus manipud iti aniaman a pagsasao, di pay naipablaak iti aniaman a publikasion a printed (libro, magasin, pagiwarnak, kdpy) wenno digital (e-book, CD-ROM, DVD-ROM, internet, kdpy) ken di pay nangabak iti aniaman a salip, ti mabalin nga isalip ti tunggal mannaniw.
- Agbalin a kukua ti esponsor dagiti mangabak a daniw ken addaan karbengan a mangedit ken mangipablaak kadagitoy iti libro, magasin, pagiwarnak, internet, iti man printed wenno digital a format, nga awan sungsungbatanna iti mannaniw. Nupay kasta, agtalinaed ketdi ti copyright iti mannaniw.
- Pinal ti pangngeddeng dagiti hurado, saan a maibabawi ti naikeddeng a nangabak, malaksid no matakuatanto a sinalungasing ti nangabak a mannaniw ti Pagannurotan Bilang 4. No naglabsing ti mannaniw, maibabawi ti premiona ken mapawilanton a makisalip pay kadagiti sumarsaruno pay a pasalip ti ATILA.
- Paset ti salip ti panangsuratto dagiti agpaay a hurado iti bukodda a critical analysis wenno paliiw kadagiti amin a naisalip a daniw. Maisingasingto a maipablaak met dagitoy a paliiw wenno makuna ti/dagiti hurado iti magasin wenno libro ken dadduma pay a medium a pakaipablaakan dagiti mangabak a daniw.
- Dagiti gunggona: Umuna a Gunggona: $350.00. Maikadua a Gunggona: $300.00. Maikatlo a Gunggona: $250.00. Maikapat a Gunggona: $200.00 ken Maikalima a Gunggona: $150.00 Maipaayan pay iti Plake ti Pammigbig dagiti mangabak.
- Mapadayawanto dagiti mangabak kabayatan ti National Convention ti GUMIL Filipinas iti Kalgaw 2005. Dagiti mangabak a saan a makapan iti GF Convention, maibusonto wenno mapanto idanon ti esponsor ti premioda.
- Ipatulod dagiti entry itoy nga adres: Salip ti Daniw, ATILA 2004-2005, c/o Daniel Nesperos, Liwayway Publishing, Inc., 2249 Chino Roces Avenue, 1231 Makati City, Philippines. Kadagiti adda accessna iti Internet, i-email ti entry iti ignac@myway.com, kampilan001@yahoo.com wenno artesobra@yahoo.com. Nasken a maipatulod amin nga entries iti di naladladaw ngem Enero 31, 2005.
2/25/2004
pasirip kadagiti naisalip 2
PASIRIP 3:
…..Mayarig ti balaymo iti pagiliantayo, kabsat. Binasakbasak dagiti ganggannaet. Nasagradoan a lugar ti pagtaengan. Apay nga itulokmo a sakupen dagiti singkit? Kasta met ti Filipinas. Daytoy ti pagtaengantayo, kas Filipino. Sagrado daytoy a lugar. Ngem immay binasakbasak dagiti Hapones. Ania ti aramidem no umay basakbasaken ti maysa a sangsangaili ti balaymo, kabsat?
Agpungtotak! Makapatayak la ketdi iti tao no kasta ti aramidenda iti balayko!
No kasta ngarud, ammomon ti rumbeng nga aramidem manipud ita, kabsat. Basakbasaken ita dagiti Hapones ti Ilocos Norte a pagtaengam.
A-ania ti aramidek?
Paksiatem dagiti ganggannaet nga agbasakbasak ita iti pagtaengam, pari! Salaknibam ti dayaw ti pagtaengan a timmanoram. Paksiatem dagiti singkit iti Ilocos Norte!
PASIRIP 4:
….. Saan a kabusor ti soldado. Adun ti padasko iti dangadang. Gubat ti mangtenneb iti pudno a maingel. No nasaksiam dagiti inosente a biag a naibuis gapu iti gubat maawatam siguro ti riknak. Daytoy ita ti mangidurduron kaniak a mangispal a saan ket a pumatay. Tao met ti soldado, Magda. Ammomi met ti mangaasi ken makipagrikna. Maawatam kadi dayta?
—Wen, ngem iggemmo ti dossierko, saan kadi?
—Wen. Paset ti trabahok dayta.
—Ket, ania ti natakuatam? Am just curious!
—Kayatmo a talaga a maammuan? Okay, this is what I know... Magdalena Bintocan Salvador, 27 years old, Mags wenno Maggie ditoy Diliman a pangisursuruanna. Magda kadagiti dadakkel ken kasingedna iti probinsia. Ka Jima iti nakaikappenganna a grupo dagiti rebelde ken kaayan-ayat ni Ka Omar. Nagturpos iti Sociology iti Unibersidad ti Filipinas. Community organizer kadagiti kaiskuateran iti Diliman—Ups! Nasakit daydiay, Mag!
—Nasaksakit pay ti epekto ti pannakibiangmo! You ruined my life, Atty. Rivera. Now you are trying to undermine my self-respect!
—Sika ti mangperperdi iti biagmo! Ammom ti bagim. Ammom dagiti involvementmo. Ammom dagiti aktibidadmo. Ammom nga adu ti kalabanmo! Ngem natangken ti ulom!
2/24/2004
maysa pay salip iti atila 2004-2005
Namnamaenmi nga adunto met laeng, wenno ad-adunto manen, ti makipartisipar iti daytoy a maysa pay a gannuat ti ATILA para kadagiti amin a mannurat nga Ilokano ken para iti Literatura a Samtoy, a kas iti adu met a nakipartisipar ken simmuporta ken sumupsuporta iti ATILA 2003-2004.
2/23/2004
listaan dagiti naisalip
- BUYOT ni Napoleon Bonaperte
- SADIRI ni Lorimar Legrand
- TI PUSO KEN PANUNOT TI MAYSA NGA KABSAT NGA PULIS ni Charito Chavez
- BATON-LAGIP ni Bato Ni Lagip
- DAGITI DATON A SABONG ITI RIO DE LAOAG ni Julian Magdiwang
- DARA TI GERILIA ni Bonifacio T. Padsan
- PEON ni Ahedres Adik
- TI SUMINIT NGA DARANG NI APO INIT IDIAY SITIO REBBA ni Unknown
- AGARAGAAG LATTA DAGITI MARABANNUAR ni Anniniwan T. Agdama
- RONDA ni J. Diel Vim
- KARIT ni Baro a Kristo
- MARMARNA ni Bituen T. Amianan
- ABOUT… FACE! ni Sergeant Major
- DAGITI MALALAKI A TANOD ITI BARANGAY CAWCAWATI ni Kapitan Osmon
- G.I. JOE ni Salacnib Guerrero
- LADAWAN ni Sarhento Diego
Padaanan ti resulta ti salip!
2/20/2004
panangatur (manen) iti pagannurotan ti atila 2004-2005
Daytoy 'tay kuestionable nga annuroten, ti Pagannurotan Bilang 11, daydiay parte maipapan iti panagipatulod ken pannakaawat ti entries.
Daytoy ti agdama a Pagannurotan Bilang 11 (kas narebisar wennon naaatur):
Ipatulod dagiti entry itoy nga adres: ATILA 2004-2005, c/o Daniel Nesperos, Liwayway Publishing, Inc., 2249 Chino Roces Avenue, 1231 Makati City. Kadagiti adda accessna iti Internet, nasaysayaat no i-email ti entry iti kampilan001@myway.com, ignac@myway.com wenno binagkal@myway.com (i-attach iti email ti file ti entry agraman nakasina a file ti ababa a pakasaritaan ti biag; pakuyogan met iti scanned a ladawan (no adda), i-attach met laeng daytoy iti email). Nasken a maawat amin nga entries, a naipatulod wenno naikoreo wenno nai-email iti di naladladaw ngem Enero 31, 2005 (nasken a natimbrean ti sobre wenno pakete wenno email iti petsa sakbay wenno iti Enero 31, 2005).
Ket daytoy ti nabalbaliwan ken daytoyen ti pinal (hopefully, manen):
Ipatulod dagiti entry itoy nga adres: ATILA 2004-2005, c/o Daniel Nesperos, Liwayway Publishing, Inc., 2249 Chino Roces Avenue, 1231 Makati City. Kadagiti adda accessna iti Internet, nasaysayaat no i-email ti entry iti kampilan001@yahoo.com, wenno artesobra@yahoo.com (i-attach iti email ti file ti entry agraman nakasina a file ti ababa a pakasaritaan ti biag; pakuyogan met iti scanned a ladawan (no adda), i-attach met laeng daytoy iti email). Nasken a maipatulod amin nga entries iti di naladladaw ngem Enero 31, 2005 (nasken a natimbrean ti sobre wenno pakete wenno email iti petsa sakbay wenno iti Enero 31, 2005).
2/17/2004
biddut!
Ti biddut? Ti pannakailanad ti pannakaawat dagiti entries mainaig iti deadline ti panagipatulod!
Iti Pagannurotan ti ATILA '03-'04, iti pagannurotan #12, kastoy ti nailanad: "Nasken a maawat amin nga entries iti di naladladaw ngem Pebrero 15, 2004." Biddut daytoy! Agparparang a Pebrero 15 ti deadline ti panagawat a di ket koma ti pannakaipatulod!
Ngarud, kastoy koma ti nailanad: "Nasken a maawat amin nga entries a naipatulod wenno naikoreo wenno nai-email iti di naladladaw ngem Pebrero 15, 2004" sa pay koma maikkan iti pannakailawlawagna a kastoy: "nasken a natimbrean ti sobre wenno pakete wenno email iti petsa sakbay wenno iti Pebrero 15, 2004" tapno saanen a makatikaw, ken tapno maiparis iti kuna iti pagannurotan #2 a "Nangrugi ti pasalip iti Nobiembre 1, 2003 ken aggibus iti Pebrero 15, 2004."
Daytoy a biddut, nairaman met laeng iti pagannurotan ti maikadua a salip (ATILA '04-'05) ta isu met la nga isu a document file, nabalbaliwan laeng ti sumagmamano a pasetna. Ngem itan binaliwanmin ti pagannurotan ti maikadua a salip tapno maatur ti biddut.
Manen, pagyamanan ti ATILA ni Apo Nakisalip iti pannakaduktal ken panangibagana iti daytoy a biddut.
baro a laon
Ita, am-ammuen dagiti sponsor ti ATILA '03-'04, ken ammuen metten ti kausa ken gagem ti ATILA.
2/16/2004
umuna a pasalip ti atila para 2004-2005 (revised)
Adtoy ngaruden:
Art Tolentino Ignacio Literary Awards 2004-2005
Salip iti Puturistiko a Sarita
Dagiti Pagannurotan:
- Silulukat ti pasalip iti amin a mannurat nga Ilokano, agdadamo ken saan, iti man Filipinas wenno iti uray ania a pagilian.
- Nangrugi ti pasalip iti Enero 1, 2004 ken aggibus iti Enero 31, 2005.
- Ti sarita a suraten ket puturistiko, agwerret kadagiti tao, lugar ken pasamak iti masakbayan, iti sumaruno a 25 wenno 50 wenno 100 a tawen manipud iti agdama. Nasken a maipapan kadagiti Ilokano, mailugar ken mapasamak iti Filipinas kangrunaan iti Kailokuan, ti putaren a sarita. Saan a nasken a maipapan iti siensia wenno teknolohia ti tema wenno pakabuklan ti sarita, ketdi, maipangruna a matratar ti kultural, sosial, politikal-ideolohikal, ekonomikal wenno uray nainrelihionan a kasasaad ni Ilokano wenno ti Kailokuan iti masakbayan. Nupay kasta, no saan a maliklikan a mataked ti siensia wenno teknolohia mainaig kadagiti naagapad a kasasaad, saan koma nga agtinnag a bin-ig a science fiction ti sarita.
- Saan a makedngan ti kaababa wenno kaatiddog ti isalip a sarita, nawaya ti autor a mangeddeng no mano a panid ti manuskrito nga isumitena. Nasken met a naimakinilia ti isalip a sarita iti doble espasio iti 8-1/2” x11” a bond paper. Nasaysayaat pay no naikompiuter ti isalip iti font size a 12 ken fontface a Times New Roman wenno Arial. No naikompiuter ti isalip, pakuyogan ti kopiana iti diskette a naglaon iti file ti entry (iti MS Word document (.doc wenno .rtf) a format). Uppat a kopia ti manuskrito ti sarita ti mangbukel iti entry. Parbo a nagan ti usaren ti autor kas byline iti entryna. Pakuyogan ti entry iti nakarikep a sobre a naglaon iti paulo ti sarita, parbo ken pudno a nagan, kompleto/umno nga adres ti agdama a pagtaengan wenno pagobraan, email address ken cellphone/telephone number (no adda), maysa a 2”x2” a kaudian a ladawan, ken ababa a pakasaritaan ti biag.
- Maysa laeng a sarita nga orihinal, bukod a putar, saan a patarus manipud aniaman a pagsasao, di pay naipablaak iti aniaman a publikasion a printed (libro, magasin, pagiwarnak, kdpy) wenno digital (e-book, internet, kdpy) ken di pay nangabak iti aniaman a salip, ti mabalin nga isalip ti tunggal autor.
- Agbalin a kukua ti esponsor dagiti mangabak a sarita ken addaan karbengan a mangedit ken mangipablaak kadagitoy iti libro, magasin, pagiwarnak, internet, iti man printed wenno digital a format, nga awan sungsungbatanna iti autor. Agtalinaed ketdi ti copyright iti autor.
- Pinal ti pangngeddeng dagiti hurado, saan a maibabawin ti naikeddeng a nangabak, malaksid no matakuatanto a sinalungasing ti nangabak nga autor ti Pagannurotan Bilang 5. No naglabsing ti autor, maibabawi ti premio ket maparitanto metten a makisalip pay kadagiti sumarsaruno pay a pasalip ti ATILA.
- Paset ti pasalip ti panangsuratto dagiti agpaay a hurado iti bukodda a critical analysis wenno paliiw kadagiti amin a naisalip a sarita, nangabak man wenno naabak. Maisingasingto a maipablaak met dagitoy a paliiw wenno makuna ti/dagiti hurado iti magasin wenno libro a pakaipablaakan dagiti mangabak a sarita.
- Dagiti premio: Umuna a Gunggona: $550.00; Maikadua a Gunggona: $450.00; Maikatlo a Gunggona: $350.00; Maikapat a Gunggona: $250; ken Maikalima a Gunggona: $200.00. Maipaayan pay iti Plake ti Pammigbig dagiti mangabak.
- Mapadayawan dagiti mangabak kabayatan ti National Convention ti GUMIL Filipinas iti Kalgaw 2005. Dagiti mangabak a saan a makapan iti GF Convention, maibusonto wenno mapanto idanon ti esponsor ti premioda.
- Ipatulod dagiti entry itoy nga adres: ATILA 2004-2005, c/o Daniel Nesperos, Liwayway Publishing, Inc., 2249 Chino Roces Avenue, 1231 Makati City. Kadagiti adda accessna iti Internet, nasaysayaat no i-email ti entry iti kampilan001@myway.com, ignac@myway.com wenno binagkal@myway.com (i-attach iti email ti file ti entry agraman nakasina a file ti ababa a pakasaritaan ti biag; pakuyogan met iti scanned a ladawan (no adda), i-attach met laeng daytoy iti email). Nasken a maipatulod amin nga entries iti di naladladaw ngem Enero 31, 2005 (nasken a natimbrean ti sobre wenno pakete wenno email iti petsa sakbay wenno iti Enero 31, 2005).
pasirip kadagiti naisalip 1
PASIRIP 1:
"'...Apay nga adda gubat? Apay nga adu ti di agkikinnaawatan? Apay nga adu ti gamrud? Apay nga addakami ditoy, a makiramraman iti parikut ti sabali, ket agsagaba dagiti patpatgtenmi a napanawanmi, a di makaammo no makasublikami pay wenno ditoykami mettten a maigamay ti dara ken lasagna iti nakanganga a disierto a kas iti mabisin a buaya? Awan kadakami ti makaibaga iti sumaruno a mapasamak. Awan ti makaibaga a makaawidkaminto no bigat nga awan ti ania man a di nasayaat a mapagteng kadakami. Awan ti makaammo kadakami no agkikitakaminto pay kadagiti imbatimi a patpatgenmi. Awan ti makaibaga no kaano nga aggibus ti kastoy a gubat. No ut-utobek, madama ti gubat iti sangalubongan, ket agtultuloy ti panagsagaba dagiti mailupitlupit gapu iti kinagamrud dagiti buklis.'"
PASIRIP 2:
“Sir, ni Arcena… napuntaan. Ngem sibibiag pay laeng, ul-ulodenna ti ubing nga ip-ipan ditoy ‘yantayo. Iti panagkitak ket marigatan a makapan ditoyen, nangruna ket nakaron sa met ti panakapunta iti barukong ken iti tianna, numona ta adu ti nakasipot kenkuana. Ngem dina met ibbatan ti ubing.”
“Shit! Cover me! Cover me!”
“Sir, diyo sabten , delikado!”
BRATATAT! BRATATAT!
“Arcena, what are you doing? Apay nga insebbam ti biagmo iti daytoy nga ubing? Dimo kadi ammo a karaiwara dagiti nakasipot kadatayo? What have you done?”
“Napateg… ngamin ti ub-ubing kaniak, si-sir. Awan pay nga-ngamin ubingmi ken-kenni ba-baket. Sangapulo a-a ta-wenmin, ket mailiwak u-unayen i-iti u-u-bing, si-sir….”
“Arcena, hold on. Arcena… ARCENA!!!”
2/12/2004
topiko iti atila forum
Napintas ti topiko maipapan iti/kadagiti pasalip iti Literatura Iluko. Naluktanen ti maipapan iti pasalip iti sarita nga insayangkat ti Bannawag magasin idi 1960s. Nailista sadiay ti titulo ken ranggo dagiti nangabak a sarita ken dagiti autorda iti tunggal tawen ti salip (1961-1972).
2/11/2004
panagyaman kadagiti mannarungkar
Kadagiti mayat a makipartisipar iti forum, nasaysayaat, appo, no agrehistrokayo tapno maaddaankayo sadiay iti naan-anay a user account tapno maaramatyo dagiti adu a feature ti forum ken nangnangruna, tapno maaksesyo dagiti forum ken threads nga agpaay laeng kadagiti forum members (saan a maakses no "guest" laeng).
Kadagiti met nagrehistron, mabalinyo ti sumrek iti forum ditoy.
2/10/2004
atila 2004-2005, sumaruno a salip: padaanan!
Padaananyo, apo!
baro a dap-ayan ti atila
Padasenyo man ketdi, kakabsat, iklikyo laeng ti "Tungtongan" iti menu iti kanawan, wenno ti URL link iti ngato.
2/09/2004
interaksion iti atila blogsite
Mabalinyo met nga ilanad dagiti ababa a mensaheyo babaen ti sistema ti tag-board (iti babaen ti link "tungtungan").
sampol a sarita a bin-ig a panagpapatang
Kas nadawat, adda indarasko a sampol ti panay dialogo a sarita. Anusanyon ta nakusel, ababa ket saan a kumpleto. Sampol la ngarud, aya? Mark this: Adda numero ti narrationna (di koma liplipatan a kinse (15) la a sentence ti mabalin a narration ti intero a sarita nga isalip). Ket maysa a TIP kadagiti agdadamo: ipan iti narrationna iti paggibusan ti kakastoy nga istoria, ngem tipden koma. Imbes nga inarrateyo, idayalogon dagiti karakter dagiti rimienta ti sarita.
DAGITI MINERO
HUY, GUAPITO DITA SULI, ‘nia ti naganmo?
Macliing. Sika ngay?
Doro. Doro ti awagda kaniak. Tagaanoka ken ‘nia ti rantam ditoy a sulsulinek?
Taga ditoyak, Bontoc!.Lepanto ti nagubraak idi. Ngem pimmanawak ta aramidendakami met la unayen a tagabo dagiti taga Patad idiay. Sika ania met ti rantam ditoy?
Siak ti ti immuna a nagdamag kenka, gyem. Ti balitok met ti rinantam?
Wen! Uray sika?
Ket wen a, nagdagmel ket ti di mangayat iti balitok!
‘Nia ti aramidem kadagiti rantaem a balitok?
Estupido dayta a damdamagem. ‘Nia met ti naganmo, sika?
Cario.
“Bal’tok met ti rantam?
Yah!
Naimutka iti balikas…. ‘Nia’t aramatem a pagkali?
Boom!
Makaringgor dayta a pamuspusam.
Madi ngata?
Hmmm…. Sika ngay dita, ‘nia ti naganmo?
Mail.
Balitok met ti rinantam ditoy?
Panagkunak datayo amin ket maymaysa ti rinantana ditoy.
(1) Kinita ni Doro dagiti adda iti masanguananna: Sika dita? Iti likudan ni Mail, ‘nia
ti naganmo?
Mariano.
Addaka ditoy ita gapu iti balitok, Mariano?
Ket wen a.
‘Nia met ti planom?
Planok latta a bukbukod,. Apay koma nga ibagakon…
Okey, Okey, dayta adda ‘ta likudam, nia ti naganna?
Damagem, a.
‘Nia’t naganmo?
Iddo.
Adda ammom Iddo a pamuspusan tapno makairugikan nga agala iti balitok ditoy?
Adda.
Ania?
Agaramid iti tunnel…
Adda rimientam?
Adda. Immayak ditoy idi lawasna ket tinestko ti bantay, natangken ti lasagna ngem kabaelantayo no agtitinnulongtayo.
Panagkunam, mayat ditoy a pangrugian ti abut? Laglagipenyo a dagiti inabutan dagidi immuna ngem datayo ket dida napatangan.
Papaayennak sa?
‘Pak koma nga aramidek dayta? ‘Nia met ti nagan dayta adda ‘ta likudam?
Magat! Sinno dagitoy a tattao ditoy?
Agbirirok iti balitok. Minero! ‘Nia’t makunam iti situasion ditoy, Magat?
Panagkunak, adutayo unay! Madi ti adu. Delikado! Daytoy met ti kaduak, a gayyemko. Ni Pedring.
P-Pedring, ti met balitok ti rantayo ditoy?
Hahahaha. Kas kaniayo. Agpapadatayto!
Maymayat ti adu ta no agtitinnulongtayo ket mabibiit ti trabaho, (2) adda nagkuna iti likudanda.
No agtitinnulong, mayat. Daytay awan ti sinnikap.
Wen, masapul ti timpuyog!
Boom!
Sinno daydiayen?
Ni Cario, dininamitanan ti bakrang ti bantay!
(3) Nagtatarayda a napan amin iti iking ti rangkis.
(4) Iti natippingan a bakras ti bantay, nagadu dagiti kasla bituen nga agrimatmat a kasla nailanang iti bakras ti bantay!
Addagitan dagitay bal…. Balitok! Balitok! Balitokkkkk!
Dikayo umarimbangaw, baka no adda makangngeg kadatayo!
Ket umayda makiagaw?
Tumaraytayo ketdi a mapan agtikapen… Kukuana maalana, sal-it! Balitokennnnnnn…
Koma a no makiagawda pay. Amangan no tagikuaendan amin!
Hahahahaha, ala irennekyo ti agala iti balitok!
Apay Doro, dika umay agala? Papanamon, Mail?
Innak ipan ti naalakon iti sang-at iti kuribotko. Napunnon ti kallugongko!
Bang! Bang! Bang!
Ne, ni Mail, pinaltogan ni Doro idiay sang-at sana inagaw ti kallugongna. Diablis a Doro!
Bratatattatttttattttaaattttt!!!! Siak ketdin ti utakanyo! Mas naut-utakak ngem dakayo amin!
2/07/2004
blog/website ti ATILA
Damo kunak man ta mabalin a temporario pay laeng daytoy kabayatan a matamtaming ti adu pay a teknikalidad tapno naan-anayton ti panagtaeng ti ATILA ditoy cyberspace. No pay no kua mabalin met ketdi ngatan a permanente a ditoy pay laeng wenno ditoynan.
Ket pamakpakawananyon, appo, ti kinanumo pay laeng ti sitio ti ATILA; ti kinagagangayna, ti kinasimplena. Pinilik ketdi met daytoy ta mas nasaysayaat met iti panagkunak ken panagramanko ('toy simplicity ken kina-minimalist ti layout/design, nga isut' maysa a trend iti web standards ita), kas natudingan a manarawidwid iti taeng ti ATILA iti web, ngem iti dadduma a pinadasko a sistema wenno teknolohia. Popular a teknolohia iti web daytoy blog wenno blogging (manipud iti termino a "web log"). Nabayag ketdi met daytoyen nga uso kadagiti netizens kas ramit wenno remienta para iti inaldaw-aldaw a biag iti online kas online journal wenno diary wenno kas maar-aramiden, kas online self-publication (vanity publishing, kunamon no isu). Ngem saan met laengen a writers wenno dagiti agduyos iti panagsurat wenno journalism wenno diarist wenno trippers iti kurkur-it wenno kinnur-it ta agarup isuaminen a hobbyist wenno netizens ket addaanen iti bukodna a blog.
Aya, ket, intay man met ita adaptaren dayta para iti ATILA. Tapnon nalaklaka ken nawaywayatay' la a maikurit wenno mailanad ti aniaman a madagdagus a mapanunot wenno maagapad maipapan iti ATILA.
Ket wen, pamakpakawananyo, ta adtoy saan pay a kompleto daytoy a site iti nasken a laonen wenno iparang/iwaragawagna. Ngem mapadaanan amin dagita ta madamada a main-inaw/maisagsagana a maidasar ditoy. Kangrunaan dagiti sumaruno a pakaammo, palawag, sungbat kadagiti nagkaadu a banag ken pakaseknan ti ATILA.
Kabayatanna, kadagiti amin nga interesado ken uray saan nga interesado a mannurat, ipatulodyon, appo, ti pakisalipyo--adda pay walo nga aldaw manipud ita (a petsa, 2/7) sakbay ti deadline.
Alla, ngarud!
annuroten ti ATILA: sumagmamano a panangilawlawag
Kasta koma met ti kayatmi a mapasamak iti ATILA 2003-2004.
Ti maipapan iti kaatiddog ti isalip a sarita wenno ti kaadu ti panid ti sarita (Annuroten #5: Saan a makedngan ti kaababa wenno kaatiddog ti isalip a sarita, nawaya ti autor a mangeddeng no mano a panid ti manuskrito nga isumitena. Nupay kasta, nasken a kapkapnekan nga ababa a sarita ti isalip a saan ketdi a mini-sarita wenno ababa a nobela daytoy.), nalabit makatikaw, ngem maikkan ti mannurat iti wayawaya nga agsurat iti kapkapnekanna a kaatiddog (wenno kaababa) ti saritana. Adu met ngata a mannurat ti makaammo iti galad wenno istruktura ti mini-sarita (a pinalatak ni Atty. Nole V. Lansangan, babaen ti pagiwarnakna a "Salinong" a regular a maaw-awat ti adu a mannurat nga Ilokano, nangruna dagiti agdadamo, a no sadino a dagiti sarita a maipabpablaak ket ababa, maysa wenno dua a panid laeng ngata, isu a "mini-sarita") ken ti ababa a nobela (ta adu metten ti impabpablaak ti Bannawag a nobelita).
Patiek nga adu a mannurat ti makasurat, wenno agsursurat pay ketdi, iti sarita a dida unay pampansinen ti kaadu ti panidna. Malaksid laeng no adda a pampanunoten ti limit iti kabassit wenno kaadu ti panid a kas koma no iti salip ket makedngan iti kas koma 10-15 wenno 10-25 wenno 10-30 a panid laeng a nakadoble espasio iti regular bond paper. Iti bukodko a padas, nakasuratakon iti sarita nga immabot iti 40 a panid. Ngem kapilitan nga ineditko, kinissayak ta insalipko ket 25 panid laeng met ti maximum a kaadu ti panid segun iti pagannurotan. Mayat met ketdi ta no editem ti atiddog unay a saritam, makayasam a nalaing, masedsed ti sarita. Ngem adda met dagiti gundaway nga uray an-anuem madi a mabalin a kissayam ngem ketdi kayatmo pay a nayonan koma. Iti Literatura nga Iluko, manmano a makasagang wenno makabasatayo iti sarita nga atiddog a kaslan nobela. No iti English wenno uray Tagalog ket adu. No apay, gapu siguro ta no agsurat ni mannurat nga Ilokano, adda iti isipna dagiti limitasion nga ikedkeddeng ti publikasion (nga uray atiddog ti manuskrito, karniento met la dagiti editor, putdan wenno kissayanda tapno mayan-anay iti limitado nga espasio ti magasin wenno pagiwarnak; nupay no dadduma ket adda met dagiti sarita a maituloytuloy (ar-aramiden ti Bannawag daytoy)) wenno ti pasalip.
Nasayaat met ngata no makaparnuaytayo kadagiti atitiddog a sarita. Wenno uray ababbaba (a kas kadagiti lalaonen ti "Salinong").
Isu a napanunotko nga iraman daytoy iti ATILA 2003-2004, nga inanamongan met ni Apo ATI.
Malagipko nga iti naudi a pasalip ti GRAAFIL iti sarita, agingga iti 30 panid ti sarita a maisalip. Makisalipak koma idi ngem ti naputarko iti nasurok la a 20 panid! Diak met ngarud mabalinen a nayonan pay iti 10 a panid ta talaga a nagpunton iti 20 panid.
Malagipko met nga iti panagpasalipmi idi iti GUMIL Nueva Vizcaya, adda nagpintas a sarita a disqualified ta nagsobra iti panid--nasurok sa 30 a panid daydiay. No saan koma a na-disqualify, isu koma ti Umuna a Gunggona, kas nakuna dagidi naghurado!
Itatta, iti ATILA 2003-2003, saanen nga isyu dagiti kastoy a kaso.
pagannurotan ti ATILA 2003-2004
1. Silulukat ti pasalip iti amin a mannurat ngaIlokano, agdadamo ken saan, iti man Filipinas wenno iti uray ania a pagilian.
2. Nangrugi ti pasalip iti Nobiembre 1, 2003 ken aggibus iti Pebrero 15, 2004.
3. Ti sarita a suraten ket maipapan wenno agpaay kadagiti pannakabagi wenno ramay ti linteg wenno adda iti serbisio ti militaria/polisia/tanud (soldado, polis, wenno uray barangay tanud): ti prinsipio, pagrebbengan ken pannakigasanggasatda para iti urnos ken talna, hustisia, pagimbagan ti sapasap a gimong ken pagilian, ngem kangrunaanna kadagiti babassit wenno marigrigat ken maikuskuspil ken mapapaidaman nga umili. Masapul met nga iladawan ti sarita ti kultura a Filipino, nangruna ti kinaIlokano.
4. Saan a tradisional ti pannakasurat ti isalip a sarita, masapul a panay a dayalogo wenno panagpapatang (dialogues) ti pakabuklan ti sarita. No adda man wenno di maliklikan ti pasetna a narration, nasken a saan a nasursurok ngem 15 laeng a linia (sentence) a narration ti maaramat iti pakabuklan ti sarita.
5. Saan a makedngan ti kaababa wenno kaatiddog ti isalip a sarita, nawaya ti autor a mangeddeng no mano a panid ti manuskrito nga isumitena. Nupay kasta, nasken a kapkapnekan nga ababa a sarita ti isalip a saan ketdi a mini-sarita wenno ababa a nobela daytoy. Nasken met a naimakinilia ti isalip a sarita iti doble espasio iti 8-1/2” x11” a bond paper. Nasaysayaat pay no naikompiuter ti isalip iti font size a 12 ken fontface a Times New Roman wenno Arial. No naikompiuter ti isalip, pakuyogan ti kopiana iti diskette a naglaon iti file ti entry (iti MS Word document (.doc wenno .rtf) a format). Uppat a kopia ti manuskrito ti sarita ti mangbukel iti entry. Parbo a nagan ti usaren ti autor kas byline iti entryna. Pakuyogan ti entry iti nakarikep a sobre a naglaon iti paulo ti sarita, parbo ken pudno a nagan, kompleto/umno nga adres ti agdama a pagtaengan wenno pagobraan, email address ken cellphone/telephone number (no adda), maysa a 2”x2” a kaudian a ladawan, ken ababa a pakasaritaan ti biag.
6. Maysa laeng a sarita nga orihinal, bukod a putar,saan a patarus manipud aniaman a pagsasao, di pay naipablaak ken di pay nangabak iti aniaman a salip, ti mabalin nga isalip ti tunggal autor.
7. Agbalin a kukua ti esponsor dagiti mangabak a sarita ken addaan karbengan a mangedit ken mangipablaak kadagitoy iti libro, magasin, pagiwarnak, iti man printed wenno digital a format wenno iti Internet, nga awan sungsungbatanna iti autor.Agtalinaed ketdi ti copyright iti autor.
8. Pinal ti pangngeddeng dagiti hurado, saan a maibabawin ti naikeddeng a nangabak, malaksid no matakuatanto a sinalungasing ti nangabak nga autor ti Pagganurotan Bilang 6. No naglabsing ti autor, maibabawi ti premio ket maparitanto metten a makisalip pay kadagiti sumarsaruno pay a pasalip ti ATILA.
9. Paset ti pasalip ti panangsuratto dagiti agpaay a hurado iti bukodda a critical analysis wenno paliiw kadagiti amin a naisalip a sarita, nangabak man wenno naabak. Maisingasingto a maipablaak met dagitoy a paliiw wenno makuna ti/dagiti hurado iti magasin wenno libro a pakaipablaakan dagiti mangabak a sarita.
10. Dagiti premio: Umuna a Gunggona: $500.00 – ipaay ti JATOBI, Inc.; Maikadua a Gunggona: $350.00 – Mr. & Mrs. Lupo (San Diego) awards; Maikatlo a Gunggona: $250.00 – Atty. Shane Mallari (Chicago, Illinois) awards; Maikapat a Gunggona: $200.00 – Mr. & Mrs. Pol Atao (Houston, TX) awards; ken Maikalima a Gunggona: $150.00 – Mr. & Mrs. Bobby Fortenberry (Blessing, TX) awards. Maipaayan pay iti Plake ti Pammadayaw dagiti mangabak.
11. Mapadayawan dagiti mangabak kabayatan ti National Convention ti GUMIL Filipinas iti Kalgaw 2004. Dagiti mangabak a saan a makapan iti GF Convention, maibusonto wenno mapanto idanon ti esponsor ti premioda.
12. Ipatulod dagiti entry itoy nga adres: ATILA 2003-2004, c/o Daniel Nesperos, BANNAWAG, Liwayway Publishing, Inc. 2249 Chino Roces Avenue, Makati City, Philippines. Kadagiti adda accessna iti Internet, nasaysayaat no i-email ti entry iti kampilan001@myway.com wenno binagkal@myway.com (i-attach iti email ti file ti entry agraman nakasina a file ti ababa a pakasaritaan ti biag; pakuyogan met iti scanned a ladawan (no adda), i-attach met laeng daytoy iti email). Nasken a maawat amin nga entries iti di naladladaw ngem Pebrero 15, 2004.


c: text/html

text:
Dagiti lehislatibo a distrito iti Siudad ti Valenzuela
Dagiti Lehislatibo a Distrito iti Siudad ti Valenzuela, ket isu dagiti umuna ken maikadua a distrito, ken isu dagitoy ti pannakabagi ti Siudad ti Valenzuela iti Kamara dagiti Pannakabagi ti Filipinas. Daytoy ket nairepresenta idi a kas paset ti maiakdua a distrito iti Bulacan manipud idi 1907 aginggana idi 1972, ken ti Rehion IV manipud idi 1978 aginggana idi 1984. Ti Valenzuela ket naigrupo idi a kakuyogna ti Navotas ken Malabon a kas ti parlamentario a distrito iti Malabon-Navotas-Valenzuela para iti pannakabagi ti Kadawyan a Batasang Pambansa manipud idi 1984 aginggana idi 1986. Daytoy ket naikkan ti bukodna a pannakabagi iti naipasubli a Kamara dagiti Pannakabagi ti Filipinas idi 1987, ken nabingbingay idi kadagiti dua a distrito kalpasan ti nainkalintegan a dokumento ti siudad (Republika Tignay Blng. 8526)) ket naaprobaran idi Pebrero 14, 1998 ken napasingkedan idi Disiembre 30, 1998.
Dagiti linaon
Umuna a distrito[urnosen | urnosen ti taudan]
- Barbaranggay: Arkong Bato, Balangkas, Bignay, Bisig, Canumay East,[1] Canumay West,[1] Coloong, alandanan, Isla, Lawang Bato, Lingunan, Mabolo, Malanday, Malinta, Palasan, Pariancillo Villa, Pasolo, Poblacion, Pulo, Punturin, Rincon, Tagalag, Veinte Reales, Wawang Pulo
- Kalawa: 25.82 km²
- Populasion (2010): 271,731
Maika-2 a distrito[urnosen | urnosen ti taudan]
- Barbaranggay: Bagbaguin, Karuhatan, Gen. T. De Leon, Mapulang Lupa, Marulas, Maysan, Parada, Paso de Blas, Ugong
- Kalawa: 18.69 km²
- Populasion (2010): 303,625
- ^1 Pimmusay idi las-ud ti panagturay idi Pebrero 19, 2007.
Maymaysa a distrito (awanen)[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas

robotstxt: allowed

filter: keep


text:
1847
Ti tawen idi 1847 ket ti kadawyan a tawen a mangrugi iti Biernes iti kalendario a Gregoriano ken kadawyan a tawen a mangrugi iti Mierkoles ti nabunbuntog iti 12 nga aldaw a kalendario a Huliano.
Paspasamak[urnosen | urnosen ti taudan]
Enero–Marso[urnosen | urnosen ti taudan]
- Marso 1 – Pormal a nangikkat ti estado ti Michigan ti dusa iti patay.
Hulio–Septiembre[urnosen | urnosen ti taudan]
Naipasngay[urnosen | urnosen ti taudan]
Enero–Hunio[urnosen | urnosen ti taudan]
- Pebrero 11 – Thomas Alva Edison, Amerikano nga imbentor (pimmusay 1931)
- Marso 3 – Alexander Graham Bell, Naiyanak nga Eskoses nga imbentor (pimmusay 1922)
Pimmusay[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti 1847 iti Wikimedia Commons


text:
Imbatad ni Mr. Dante Naval, Municipal Meat Inspector ken mangiwanwanwan ti Dayo, kunana a kasla nakalukat a libro ita ti kasasaad ti Book of Accounts ti Dayo (mabalin ti asinoman a mangkita) gapu ta kayatda nga iyataday iti Direktiba ni Mayor Edgardo “Ediboy” S. Cobangbang, Jr. a masapul a naurnos ti rekord ken “Transparent” tapno mareporma ti panagiggem ti pundo dagiti mangimanehar ti asosasion.
Innayon ni Inspector Naval a naka-intact ti bagi ti pundo nupay nakaipaima kadagiti dadduma a cattle buyers (koridor ken traders) ti dadduma ket adda met dimmul-anan ti natgedan ti puonan kadagiti transaksiones a napasamak iti ikub ti Dayo.
Imbatad met ni Presidente Mariano Raciles ti Cabugao Livestock Traders Association a no makawayada ket agmitingda ken baliwanda ti agselebrar ta kiddawenda ti nayon ti puonan tapno adda met maipasublat kadagiti dadduma a miembros a gumawgawawa ti usarenna a paggatang ken tumulong iti pannakaidur-as ti Dayo.
Dagiti napasublatan a kameng ket dagiti nalaing ti rekordna nga aggatang-aglako ken kumita (makapamitlo pay nga agyentrega) iti management tapno matun-oyan ti in-inut ngem nasamay a panagballigi ti Dayo, innayon ni Mr. Rudy Quileza, Tesorero. # (Web In-Action)


text:
Cabugao, Ilocos Sur – Naaramid ti pannakairaep ti bunubon ti TH-82 a klase ti pagay a mausar iti Farmers Field School idi malem ti Hulio 11, 2012 iti Barangay Pug-os, Cabugao, Ilocos Sur a no sadino a ditoy ket 17 a mannalon/agad-adal ti nagraep iti 1,000 metro-kuadrado a talon (Learning Field). Nagkalima a paset ti naraepan: 3 a plot ti naraepan iti 20 by 20 cm. a kaaddayo ti tunek idinto ta Farmers Practice ti dua a plot ti naipakat. Sag-250 metro-kuadrado ti tunggal plot.
Tinarabay da Mr. Nereo S. Daproza, Project Coordinator; Municipal Agriculturist Zenaida S. Andrada; Mr. Robert Savella, Facilitator ken Mr. Obas Bill Baclig, agpapada a kameng ti DA-LGU Cabugao.
Iti gapuanan dagiti nagraep, mapagdilig ditoy ti Farmers Practice ken iti napartengan. Naigiddan a naaplikaran ti organic fertilizer a mangparubuat ti langto dagiti nairaep. # (Web In-Action)


text:
Iti daytoy a sao ni Apo Jesus, isut' sao a nakaipasirmataan ti nacaay-ayat ken dackel nga namnama ti tao. Daytoy a sao pinagsiddaawna pay dagiti adu a tattao gapu ta idinto nga matay la ngaruden ti tao, cunana nga agbiag pay no la ketdi mamati Kencuana.
Cadagiti sabali a parsua cas cadagiti ic-ican ken amin nga agcarcarayam ditoy daga, maminsan laeng nga agbiagda. No nataydan agpatinggada idiayen. Ngem ti tao saan a casta. Ti tao cuna ni Apo Jesus, uray no matay agbiag pay la ket ta mamati Kencuana. Cayatna a soaen nga idiay labes ti tanem adda pay biag ti tao. Nga ti pagpatinggaan ti tao saan nga tanem no di ket cas cuna ni Apo Jesus, uray na matay agbiag pay. Ti laeng agpatingga idiay tanem isu ti bangcay- bagi a lasag. Ngem adda biag calpasan ti patay.
I. Ita, ania ngarud daytoy biag calpasan ti patay?
A) Ti biag calpasan ti patay isu daydiay biag nga adda pannacairelacionna ken ni Apo Dios. (Basaen ti Juan 15:4-6). No adda ngarud pannacairelacionna ken ni Apo Jesus, adda ngarud pannacaicambingna iti Dios.
B) Daytoy a biag ngarud ti mamati calpasan ti ipapatayna isut' biag nga mataginayon, (Basaen ti
Juan 3:16); isut' biag nga agnanayon. (Basaen ti Juan 3:36)
Nacascasdaaw a biag! Ket daytoy a biag isu coma ti pagi-innapalan a tagicua-en dagiti tao. Isu coma ti pagtarigagayanda a sepulen.
II. Ta casano to panagtagicua itoy a biag?
Isu ti pangababawi ti basol. (Basaen ti Aramid 2:37-38). Isu ti panamati ken ni Apo Jesus (Basaen ti
Juan 3:36) Ti panamati ken Apo Jesus caipapanna ti panangisuco Kencuana ti amin a casasaadtayo. Itedtayo kencuana ti amin a biagtayo tapno dalusannatayo cadagiti basbasoltayo. Ket no nadalusanen dagiti basbasoltayo, maicarin ti biagtayo a maisinggalut Kencuana. Ket no naisinggalut ti biagtayon Kencuana ket ni Apo Jesus isun ti makincucua cadatayo, natungpalen ti cuna ti Biblia nga "ti mamati iti Ama, adda biagna nga agnanayon."
III. Ta caano aya ti pannacabalinatayo a mangtagicua itoy a biag? Into laeng kadi calpasan a mataytayo?
Basaen ti estoria ni Zacheus. (Lucas 19:1-10). Ni Zacheus maysa nga agserserbi ti gobierno idi cas mangsingir ti buis ket mangabasol gapu ta adda suiticna. Agsingir ti ad-adu ngem ti ibaga ti linteg. Bayat nga agsasaoda ken Apo Jesus nabigbigna ti basolna ket nagtestimonio iti sangngoanan ni Apo Jesus iti testimonio ti panagbabawi. Nagbabawi cadagiti basbasolna ket namati ken inawatna ni Apo Jesus.
Ni Apo Jesus a macakita ti aniaman nga adda ti uneg ti puso, kinunana ken Zacheus, "Ita nga aldaw immay ti pannacaisalacan itoy a balay." Kayatna a saoen, saan a naituntuncua ti pannacaisalacan ni Zacheus. Canito a nagbabawi cadagiti basbasolna ket inawatna ni Jesus, immay kencuana ti pannacaisalacan.
Ti pannacaisalacan caipapananna ti biag nga agnanayon, ket no ti tao immay kencuana ti pannacaisalacan, simmangpet met kencuanan ti biag nga agnanayon. Ta ti biag nga agnanayon adda ken ni Apo Jesus, ket isu laeng daytoy a biag ti isagutna cadagiti amin nga agayat ken mamati kencuana ita a sibibiagda tapno uray into matayda agpayso nga agrupsa ti bancay ngem ti espirituda isut' makipagbiag iti Dios iti awan inggana. Gapuna kinuna ni Apo Jesus, "Ti mamati caniak, uray no matay agbiagto pay".(Juan 11:26)
Isu daytoy a biag ti casapulan tayo amin. Ti casapulan tayo a nangnangruna cas ti natan-oc a plano ti Dios iti tao, saan a kinabacnang, ta ania ti magunguna ti tao no maalana ti amin a lubong, ti amin a kinabacnang no mapucaona met ti cararuana? Gapuna nga ti nangnangruna a casapulantayo isu ti biag nga agnanayon, biag nga ti laeng macaipa-ay isu ni Apo Jesus.
IV. Apay aya a masapultayo a tagicua-en daytoy a biag?
(Basaen ti I Juan 5:11-12 ken Juan 3:16)
Ti pammati ken ni Apo Jesus isu't panecnec ti pangtulnog kencuana. Ket dagiti agtulnog kencuana adda biagda nga agnanayon. Ngem dagiti saan nga agtulnog kencuana saandanto a makita ti biag, ket ti pungtot ti Dios agtaengto cadacuada.
Nasken ngarud a tagicuaen tayo daytoy a biag, no ditay cayat nga agtaeng ti pungtot ti Dios cadatayo, ket ti pungtot ti Dios isu ti macuna nga "infierno"
Wen, ti biag nga isagut ti Dios cadagiti mamati ken agtulnog ken ni Apo Jesus saan a madadael. Pudno nga ti bangcay agpatingga ken agrupsa idiay tanem ta daytoy bagi a lasag nagtaud iti daga, ket agsubli met laeng iti daga ngem ti cararua no mamatitayo ken ni Apo Jesus, saan nga agrupsa ket saan a matay. Isu daytoy a biag ti makipagtaeng iti Dios idiay trono a nailangitan. Isu daytoy ti cayat a sa-oen ni Apo Jesus idi kinunana "Ti mamati caniac uray no matay, agbiagto pay."
Ti ama ditoy, agpayso a natay ti bagi a lasag, ngem gapu ti pammatina ken ni Apo Jesus, natay ti bagi a linalasag ngem makipagbiag iti Dios babaen iti cararua. Ta casta ti keddeng ti langit cadatayo a tao. Nasakit nga agpayso ti panagsisina ngem ti pacaliwliwaantayo coma isu daytoy nga ti pudno a kinatao ti tao saan a matay no di ket makipagbiag iti Dios.
Umun-una laeng ngarud ni tata idiay ket intayto met sumurot kencuana. Ti la aramidentayo tapno masaracan tayto idiay ayanna isu to panangawat, panagtulnog ken panamati tay met ken ni Apo Jesus. Amen.
(Nai-sermon idiay UCCP, Aringay, La Union idi Enero 2, 1974)
Ti Biag Calpasan ti Patay/Life After Death


text:
TI PAGWANAWANAN Hunio 2014 | Ti Kuna ti Dios Maipapan iti Panagsigarilio
Maisardengmo ti agsigarilio no ammom ti kuna ti Dios maipapan iti dayta.
TOPIKO ITI AKKUB
Sangalubongan nga Epidemia
Apay nga agtultuloy iti laksid ti panangikagumaanda a mangisardeng iti dayta?
TOPIKO ITI AKKUB
Ania ti Kuna ti Dios Maipapan iti Panagsigarilio?
Kasanotayo nga ammo a saan a dakamaten ti Biblia ti tabako?
Naramanam Kadin ti Tinapay ti Biag?
Apay nga imbaga ni Jesus nga isu ti tinapay ti biag ken ti tinapay manipud langit?
Ania ti Namnama Dagiti Inapok?
Ibaga ti Biblia a pagungaren ti Dios uray dagiti natay a nakillo. Apay nga aramidenna dayta?
Tallo nga Agbirbirok iti Kinapudno idi Maika-16 a Siglo—Ania ti Nasarakanda?
Adda naaramid da Capito, Cellarius, ken Campanus a binusor ti Iglesia Katolika ken ti Repormasion.
Sungbat Dagiti Saludsod Maipapan iti Biblia
Matungpalto kadi ti panggep para iti daga?
Dagiti Features a Makita Online
Ti Dios Kadi ti Makimbasol iti Panagsagabatayo?
Mabalin nga agsagaba ti uray siasino—uray dagidiay patpatgen ti Dios. Apay?


text:
Thursday, November 15, 2012
FFS ITI BRGY. PUG-OS, PAGBASARAN DAGITI GARLIC PRODUCERS
Cabugao, Ilocos Sur – Naaramid ti weekly session ti Farmers Field School-Garlic iti Nobiembre 15, 2012 (kada Huebes) iti Barangay Pug-os, Cabugao, Ilocos Sur a dinar-ayan dagiti Farmer-Cooperators iti nadumaduma a barangay ti ili a Cabugao. Naistudiar a naimbag dagiti naadal iti AESA (Agro-Eco System Analysis) tapno maipasagepsep a nasayaat ti maadal kadagiti mannalon.
Iti pannaki-amad ti Web In Action kadagiti agmulmula ti bawang, dadakkel ken napintek ti kaaduan a map-apit a bawang ti Cabugao ket tapno mamantener ti kalidad ti produksion ket maitandudo ti pannakaipakat daytoy a mainayon a teknolohia tapno napresio ken daywenda a gatangen kadagiti agmulmula.
Imbatad ni Mrs. Remedios Inovejas, pannakabagi ti OPAG-Ilocos Sur a masangailidanto dagiti Technologists nga aggapu iti Philrice ken UP-Los Banos iti umay a lawas (Nobiembre 22, 2012) tapno kitaenda ti pagdurdur-asan daytoy a proyektoda ditoy ili a Cabugao, Ilocos Sur. # (Web In-Action)
Posted by Bayan ng Cabugao, Ilocos Sur at 3:33 PM
Subscribe to: Post Comments (Atom)


text:
Disiembre 16
Ti Disiembre 16 ti maika-350 nga aldaw ti tawen (maika-351 kadagiti bisiesto a tawen) iti kalendario a Gregoriano. Adda pay 15 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
- 1946 – Timmipon ti Tailandia iti Nagkaykaysa a Pagpagilian.
- 1979 – Timmipon ti Libya kadagiti sabali nga uppat a pagilian ti OPEC iti pannagipangina ti presio ti krudo, ken nagbanagan daytoy ti dagus ken dramatiko nga epekto idiay Estados Unidos.
- 1991 – Inrangarang ti Kazakhstan ti pannakawayawaya manipud iti Kappon ti Sobiet.
Naipasngay[urnosen | urnosen ti taudan]
- 1730 – Diego Silang, Filipino a rebolusionario (pimmusay 1763)
- 1896 – Anna Anderson, impostor a nagtunton nga isu ni Nalatak a Dukesa ti Rusia (pimmusay 1984)


text:
Wednesday, April 13, 2016
SERBISIO-MEDIKAL, AGTULTULOY A MAITED KADAGITI UMILI
Cabugao, Ilocos Sur – Iti pannaki-amad ti Web In-Action kadagiti Attending Nurses/Midwives iti Lying-in Center, imbagada nga awan ti nagbalbaliwan ti pagannurotan ti nasao a pasilidad ket agtultuloy a tamingenda dagiti masikog ken aganak ditoy.
Innayon dagiti Midwives a makita ti amin a datos maipapan iti masikog ken ti ubing iti Early Childhood Care and Development Card ket dagiti sumaganad iti proseso a maaramid ditoy a paganakan:
1. Amirisenda ti agdisnudo a mapan aganak iti lying-in no kualipikado/kabalinanna met laeng ti aganak ditoy.
2. No makategoria a risky ket mai-refer iti Doktor ti kasasaad ti maseknan.
3. No OK, aganak ditoy ket tarabayen dagiti Lying-in Personnel iti 24 oras.
4. Follow-up Check up kalpasan ti makalawas iti panagpasngay.
Innayonda pay a maipasagepsep ti kaipapanan ti “An Early Childhood Screening Tool ken Feeding Recommendations for a Healthy Child iti maseknan nga ina.
Itugotda ti nasao a Card kadarato a mapanda iti Rural Health Unit (RHU) a katinnulong ti Lying-in a mangpasayaat ti kasasaadda a kaan-anak.
Dagiti maar-aramid iti Cabugao Lying-in Center ket iti Maternal and Child Care Services a sakupenna iti Pre-Natal Care, Normal Birth, Newborn Care, Post-partum Care ken ti Family Planning Services.
Kanaig daytoy, imbatad dagiti Medical Personnel ti RHU-Cabugao nga adda pito a kakaduada nga agreliebo (2 a Personnel ti kada 12 nga oras) nga agasikaso iti mapan a pasiente iti Lying-in Center ken iti RHU iti unos ti 24 oras iti aldaw ti Sabado ken iti Domingo. Dagitoy nga eskediul ket napagkaykaysaanda nga agtultuloy a maipatungpal babaen iti puersa ti Municipal Health Office-Cabugao.
Kabayatanna, tallo a Dentista ti umay agserserbisio ditoy RHU-Cabugao ket adda naituding nga eskediulda a panangranta dagiti maseknan nga agpakita iti dental a pakaseknan.
Maigapu iti kaaddan ti Cecilia T. Flores Memorial Dental Clinic ket deretso a makalawasen (Lunes agingga iti Biyernes) ti naituding nga eskediul dagiti agserbi a Dentista ken nanayonan ti maysa pay nga isu ni Dr. Sharinelle Alberta Sy Ridulme, DMD, (Martes ken Miyerkoles ti batangna) ket kaduana da Dr. Magno R. Sol, DMD (Lunes ken Biyernes) ken ni Dr. Ma. Anastacia de los Reyes, DMD (Huwebes).
Maibasar pay iti pakdaar a naipaskin iti Pasdek ti Dental Clinic, ti Dental Check-up ket maaramid iti kada 1st ken 2nd Week (Huwebes) ti kada bulan idinto ta ti 2nd Week ken 4rth Week (Huwebes) iti kada bulan ket isu met ti panaggabutda ti ngipen kadagiti maseknan a pasiente.
Iti sabali a bangir, malaksid iti inaldaw a panagagas dagiti Medical Personnel (Doktor, Nurse, Midwives, Dentist ken RN-Heals) kadagiti Kliente iti Rural Health Unit-Cabugao ket maar-aramid met ti panagtignay dagiti sanga ti serbisio-salun-at kadagiti 33 a barangay ti ili a Cabugao, Ilocos Sur.
Iti biang ti Community Health Team (CHT) iti Barangay, agtigtignay dagiti pannakabagi ti Team a mangaramid kadagiti pagrebbenganda iti barangay ket mapagkaykaysa ti reportda a maited iti RHU-Cabugao para iti pannakainayon ken pakaammuan ti Municipal Health Office (MHO-Cabugao) nga idauluan ni Dr. Bernardino P. De Gracia III, Municipal Health Officer iti kasasaad dagiti kakaduada nga agtartarabaho iti benneg ti salun-at kadagiti barangay.
Dagitoy nga aksion ken inisiatiba ket gubuay ti napintas a koordinasion dagiti maseknan nga Opisina iti salinong ti LGU-Cabugao para iti agtultuloy a pannakaitandudo ti salun-at dagiti umili ti Cabugao, Ilocos Sur.
Dagitoy nga aksion ken inisiatiba ket gubuay ti napintas a koordinasion iti DOH, Provincial Health Office ken iti LGU Cabugao nga idauluan ni Mayor Edgardo “Ediboy” S. Cobangbang, Jr. tapno mamantener ti maternal, dental ken pisikal a salun-at dagiti umili a dagitoy ti kapapatgan nga aspeto iti salun-at nga agtultuloy a matagiben. # (Web In-Action# (Web In-Action)
Innayon dagiti Midwives a makita ti amin a datos maipapan iti masikog ken ti ubing iti Early Childhood Care and Development Card ket dagiti sumaganad iti proseso a maaramid ditoy a paganakan:
1. Amirisenda ti agdisnudo a mapan aganak iti lying-in no kualipikado/kabalinanna met laeng ti aganak ditoy.
2. No makategoria a risky ket mai-refer iti Doktor ti kasasaad ti maseknan.
3. No OK, aganak ditoy ket tarabayen dagiti Lying-in Personnel iti 24 oras.
4. Follow-up Check up kalpasan ti makalawas iti panagpasngay.
Innayonda pay a maipasagepsep ti kaipapanan ti “An Early Childhood Screening Tool ken Feeding Recommendations for a Healthy Child iti maseknan nga ina.
Itugotda ti nasao a Card kadarato a mapanda iti Rural Health Unit (RHU) a katinnulong ti Lying-in a mangpasayaat ti kasasaadda a kaan-anak.
Dagiti maar-aramid iti Cabugao Lying-in Center ket iti Maternal and Child Care Services a sakupenna iti Pre-Natal Care, Normal Birth, Newborn Care, Post-partum Care ken ti Family Planning Services.
Kanaig daytoy, imbatad dagiti Medical Personnel ti RHU-Cabugao nga adda pito a kakaduada nga agreliebo (2 a Personnel ti kada 12 nga oras) nga agasikaso iti mapan a pasiente iti Lying-in Center ken iti RHU iti unos ti 24 oras iti aldaw ti Sabado ken iti Domingo. Dagitoy nga eskediul ket napagkaykaysaanda nga agtultuloy a maipatungpal babaen iti puersa ti Municipal Health Office-Cabugao.
Kabayatanna, tallo a Dentista ti umay agserserbisio ditoy RHU-Cabugao ket adda naituding nga eskediulda a panangranta dagiti maseknan nga agpakita iti dental a pakaseknan.
Maigapu iti kaaddan ti Cecilia T. Flores Memorial Dental Clinic ket deretso a makalawasen (Lunes agingga iti Biyernes) ti naituding nga eskediul dagiti agserbi a Dentista ken nanayonan ti maysa pay nga isu ni Dr. Sharinelle Alberta Sy Ridulme, DMD, (Martes ken Miyerkoles ti batangna) ket kaduana da Dr. Magno R. Sol, DMD (Lunes ken Biyernes) ken ni Dr. Ma. Anastacia de los Reyes, DMD (Huwebes).
Maibasar pay iti pakdaar a naipaskin iti Pasdek ti Dental Clinic, ti Dental Check-up ket maaramid iti kada 1st ken 2nd Week (Huwebes) ti kada bulan idinto ta ti 2nd Week ken 4rth Week (Huwebes) iti kada bulan ket isu met ti panaggabutda ti ngipen kadagiti maseknan a pasiente.
Iti sabali a bangir, malaksid iti inaldaw a panagagas dagiti Medical Personnel (Doktor, Nurse, Midwives, Dentist ken RN-Heals) kadagiti Kliente iti Rural Health Unit-Cabugao ket maar-aramid met ti panagtignay dagiti sanga ti serbisio-salun-at kadagiti 33 a barangay ti ili a Cabugao, Ilocos Sur.
Iti biang ti Community Health Team (CHT) iti Barangay, agtigtignay dagiti pannakabagi ti Team a mangaramid kadagiti pagrebbenganda iti barangay ket mapagkaykaysa ti reportda a maited iti RHU-Cabugao para iti pannakainayon ken pakaammuan ti Municipal Health Office (MHO-Cabugao) nga idauluan ni Dr. Bernardino P. De Gracia III, Municipal Health Officer iti kasasaad dagiti kakaduada nga agtartarabaho iti benneg ti salun-at kadagiti barangay.
Dagitoy nga aksion ken inisiatiba ket gubuay ti napintas a koordinasion dagiti maseknan nga Opisina iti salinong ti LGU-Cabugao para iti agtultuloy a pannakaitandudo ti salun-at dagiti umili ti Cabugao, Ilocos Sur.
Dagitoy nga aksion ken inisiatiba ket gubuay ti napintas a koordinasion iti DOH, Provincial Health Office ken iti LGU Cabugao nga idauluan ni Mayor Edgardo “Ediboy” S. Cobangbang, Jr. tapno mamantener ti maternal, dental ken pisikal a salun-at dagiti umili a dagitoy ti kapapatgan nga aspeto iti salun-at nga agtultuloy a matagiben. # (Web In-Action# (Web In-Action)
Posted by Bayan ng Cabugao, Ilocos Sur at 10:58 AM
Subscribe to: Post Comments (Atom)


text:
Dua a barangay ti naileppasda iti inaldaw. Narugian daytoy nga aktibidad idi Pebrero 2016 kadagiti 29 a barangay iti ruar ti Poblasion ket nagpatingga iti bulan ti Marso 2016.
Buklen ti puersa dagiti LGU Personnel a nangisayangkat kadaytoy a tinawen nga aksion ti Munisipio ket dagiti nadesignaran a Personnel iti Municipal Treasurer’s Office nga idauluan ni Municipal Treasurer Mrs. Lourdes A. Azcueta.
Dagitoy nga aktibidad ket paset ti direktiba ni Mayor Edgardo “Ediboy” S. Cobangbang, Jr. iti tinawen a naregget a pannakaipakat ti nasamay a wagas a mangpasayaat iti revenue collection ti Munisipio. # (Web In-Action)


text:
Bise Presidente ti Filipinas
Ti Bise Presidente ti Filipinas (Filipino: Pangalawang Pangulo ng Filipinas, inpormal a kas, "Ang Pangalawang Pangulo" wenno "Bise Presidente" naala manipud ti Espaniol). Daytoy ket isu ti maikadua a kangatuan nga ehekutibo nga opisial ti gobierno ti Filipinas, kalpasan ti Presidente. Ti opisial a pagtaengan ti Bise Presidente ti Filipinas ket ti Balay ti Pilipino, Kompleks ti CCP, Pasay.[7]
Dagiti linaon
- 1 Deskrpsion
- 2 Pakasaritaan
- 3 Dagiti rebbeng ken dagiti responsibilidad
- 4 Panagsisinnaruno
- 5 Dagiti gundaway ti opisina
- 6 Dagiti sibibiag a Bise Presidente
- 7 Listaan dagiti Bise Presidente
- 8 Kitaen pay
- 9 Dagiti nagibasaran
- 10 Dagiti silpo ti ruar
Deskrpsion[urnosen | urnosen ti taudan]
Ti Bise Presidente ti Filipinas ket isu ti umuna kadagiti linia ti panagsasaruno iti Filipinas , kem agtaken iti Kinapresidente kalpasan ti ipupusay, panagikkat, wenno pannakaikkat babaen ti pannakaidarum ti pangulo ken ti pagbanagan ti pannakabasol iti agdama a panagtakem. Ti puesto ket winaswas idi babaen ti Linteg Militar idi 1972, ken saan idi a nairaman iti kasisigud a teksto ti Batay-linteg ti 1973 . Dagiti panagpasayaat iti daytoy a bersion ket nangipasubli ti puesto kadagidi panagbubutos idi 1986. Ti agdama a batay-linteg ket mangitaginayon iti daytoy a puesto.
Ti Bise Presidente ket saan a maipada kasla kadagiti sabali a pagilian, ti Bise Presedente ket awan kadagiti opisial a responsibilidad malaksid kadagiti naikeddeng babaen ti agdama a Presidente. Dagiti tawid ti panagturay ti puesto ket nagtauden manipud ti Mankomunidad ti Filipinas, ken ti immuna a nagtakem, ni Sergio Osmeña (bayat nga dda dagiti kapada a nainaganan a puesto kadagiti gobierno sakbay ti Umuna a Republika iti Filipinas, awan daytoy a puesto babaen ti naikeddeng nga umuna nga opisial a nailian a gobierno a naipatakder idi 1898). Daytoy ket mangiraman ti Bise Presidente a maikkanto ti kangatuan a ranggo a karebbengan ti gabinete.
Pakasaritaan[urnosen | urnosen ti taudan]
Sakbay ti pannakawaya[urnosen | urnosen ti taudan]
Ti immuna nga ammo idi a bise presidente a nagtunton a kas paset ti gobierno et ni Mariano Trías, ti terminona ket nangrugi idi Marso 22, 1897. Isu ket nabutosan idi las-ud dagiti eleksion ti Taripnong a Tejeros, ken kanungpalan idi a nabutosan a bise presidente ti Kangatuan a Konsehal a nangimaton kadagiti tulagan ti Biak na Bato idi 1897. Daytoy a Kangatuan a Konsehal ket awan ti kinaturay, di pay nagturay ti ania man nga estado, ken inus-usar laeng para iti panagtawar kadagiti Kastila. Daytoy a konsehal ket kanungpalan a nasukatan, ken awan ti adda a kastoy a puesto idi las-ud ti pannakairangarang ti pannakawaya ti pagilian idi 1898, ken addaan idi daytoy ti diktadora a gobierno. Ti opisial nga immuna a pudno a repubika ti pagilian ket napundar idi 1899, ken awan pay daytoy idi ti bise presidente. Embes ket a naserbi ni Trias kadagiti gabinete ni Apolinario Mabini ken ni Pedro Paterno, a kas ministro ti pinansia ken ministro ti gubat. No Trias ket saan a naikedkeddeng a kas Bise Presidente iti Filipinas gaputa ti Kangatuan a Konsehal ket saan a nangirangarang ti ania man a naturay nga estado.
Dagiti Bise Presidente[urnosen | urnosen ti taudan]
Ti Batay-linteg ti Filipinas idi 1935 ket nangipatakder ti puesto ti Bise Presidentente, nga awan kadagiti nasken a responsibilidad, urayno mabalin ti Presidente, no kayatna, ken mangidutok ti Bise Presidente iti puesto ti gabinete. Ti immuna idi a nabutosan iti puesto ti Bise Presidente babaen ti batay-linteg ket ni Sergio Osmeña. Kaduana a nabutosan ni Manuel L. Quezon kadagiti immuna a panagbubutos iti Filipinas, ni Osmena ket naikkan idi ti kangatuan a ranggo iti rebbeng ti gabinete iti pannakairugi ti Mankomunidad ti Filipinas idi Nobiembre 1935. Sakbay ti pannakawaya idi 1946, dayta a rebbeng idi ti gabinete ket ti Sekretario ti Pagbagbagaan ti Publiko, ken naireserba laeng idi para iti Bise Gobernador-Heneral (maysa nga Amerikano). Ni Bise Presidente Osmena ket nagtengngel iti daytoy a puesto manipud idi 1935 aginggana idi 1939, ken ti kapadan a rebbeng iti Gabinete ti Gubat idi las-ud ti Maikadua a Gubat ti Sangalubongan
Kalpasan ti pannakawaya, ti kangatuan ti ranggo ti puesto ti gabinete ket nagbalin nga iti Sekretario dagiti Ganganaet a Pannakibiang (daytoy pay kaeng ti agdama a kangatuan a ranngo ti rebbeng ti gabinete iti opisial a protokol), a naited idi kenni Bise Presidente Elpidio Quirino. Ni Bise Presidentet Fernando Lopez ket nagmadi ti rebbeng ti Ganganaet a Pannakibiang idi isu ket nagbalin a Bise Presidente ni Quirino idi 1949. Nupay kasta, ni Bise Presidente Carlos P. Garcia ken ni Emmanuel Pelaez ket nagtengngelda pay ti rebbeng ti Ganganaet a Pannakibiang, ti tawidan a naipasubli iti Maikalima a Republika, a ni Bise Presidente Salvador Laurel ken ni Teofisto Guingona, Jr. ket nagtengngelda ti rebbeng ti Ganganaet a Pannakibiang. Ni Gloria Macapagal-Arroyo ket nagserbi a kas Sekretario ti Naingayeman a Nam-ay ken Panagrang-ay. Dagiti sabali a puesto ti Gabinete nga awan ti titulo iti Sekretario ket naited idi kenni Joseph Estrada a kas Mangipangulo ti Komision ti Kontra-Krima ti Presidente ken ni Noli de Castro a kas Mangipangulo ti Konsehal ti Koordinasion ti Pagbalayan ken Urbano a Panagrang-ay.
Ti maymaysa kadagiti Bise Presidente ti Maikatlo a Republika, ni Diosdado Macapagal ket saan idi a naikkan ti puesto iti gabinete, gapu ta isu ket ti immuna a nabutosan a Bise Presidente a saan a naggapu iti isu met laeng a partido a kas ti imkumbento.
Ni Arturo Tolentino ket nairangarang idi a kas ti elektado a Bise Presidente babaen ti Kadawyan a Batasang Pambansa idi 1986. Isu ket nagsapata a kas Bise Presidente idi Pebrero 16, 1986 sakbay kenni Hepe ti Hustisia a ni Ramon Aquino ngem, gapu ti nadayeg a pammati a dagiti panagbutos ket madi, isu ket saan a pudno a nagserbi a kas Bise Presidente. Kalpasan ti maysa a lawas kalpasan ti panagsapata ni Tolentino, ti makunkuna a Rebolusion ti Bileg ti Tattao ket nangrebba ti panagturay ni Marcos. Idi Pebrero 25, 1986 ni Corazon Aquino ken ni Salvador H. Laurel ket naisapatada a kas Presidente ken Bise Presidente.[8]
Linia ti panawen[urnosen | urnosen ti taudan]
Dagiti rebbeng ken dagiti responsibilidad[urnosen | urnosen ti taudan]
Ti Artkulo VII Paset 3 iti Batay-linteg ti 1987 ket agbilin ti kaadda iti Bise Presidente "nga addanto ti kapada a kualipikasion ken ti termino iti opisina a nakabutosanna h, ken ti isu met laeng a kababalin, a kas ti Presidente." Ti Bise Presidente ket mabalin a maikkat manipud ti daytoy a puesto iti isumet laeng a kababalin a kas ti Presidente, ken mabalin a maidutok a kas Kameng ti Gabinete.
Ti Bise Presidente ket nasken amaipan iti opisina babaen ti nadayeg a panagbubutos a maaramid iti tunggal maikadua a Lunes iti Mayo (wenno kas sabali a maited babaen ti linteg) para iti termino kadagiti innem a tawen ititengnga ti aladaw ti Hunio 30 ti tawen a nakabutosan ti opisial, ken agpatingganto iti tengnga ti aldaw iti isumet laeng a petsa kalpasan ti innem a tawen. Ti paset 4 ket mangibagbaga a ti Bise Presidente ket saan a mapalubosan nga agserbi ti dua nga agsasaruno a termino, ken no ti aniaman a kaso a ti opisial ket iwagsakna ti puestona iti laud ti terminona, daytoy ket maikeddengto a kas maysa a panagsalingbat iti termino para iti nakabutosanna.
Isupay ket agtakem pay kadagiti rebbeng ken dagiti responsibilidad ti Presidente (a kas Agtigtignay a Presidente) no (1) ti puesto ti Presidente ket saan pay a napili, agingga no addanton napili ken kualipikado, (2) ti Presidente ket natayen wenno permanente a nabaldado, ken agserbinto ti di pay nagpaso a termino, ken/wenno (3) ti Kamkameng ti Gabinete ket mangited iti Presidente ti Senado ken ti Tagabitla ti Kamara ti naisurat a panangirangarang a ti Presidente ket saanen a makaaramid kadagiti reposibilidad ken dagiti rebbengna.
Panagsisinnaruno[urnosen | urnosen ti taudan]
Ti bise presidente ket isu ti umuna iti linia ti panagsasruno ti presidente a kas inbilin ti batay-linteg ti 1987. Ti panagsisinnaruno iti kaso ti inakapasitasion wenno ipupusay ti Presidente ti Filipinas ket namitlon a napasamak:
- Ti panagtakem ni Sergio Osmeña a kas presidente kalpasan ti ipupusay ni Manuel L. Quezon gapu ti daig idi 1944.
- Ti panagtakem ni Elpidio Quirino idi 1948 kalpasan ti ipupusay ni Manuel Roxas gapu ti atake ti puso.
- Ti panagtakem ni Carlos P. Garcia iti presidente 1957 kalpasan ti pannakatupa ti Eroplano ti Presidente iti Filipinas a nagsakayan idi ni Ramon Magsaysay.
Ti Bise Presidente ket nagbalinen a Presidente babaen ti panagikkat:
- Ni Gloria Macapagal-Arroyo idi nangituray ti Kanagtuan a Korte a ni Joseph Estrada ket agikkat idi 2001.[9][10]
Dagiti gundaway ti opisina[urnosen | urnosen ti taudan]
Matgedan[urnosen | urnosen ti taudan]
Ti matgedan ti Bise Presidente ket sumakop manipud ti P103,000 to P111,917[11] iti maysa abulan, nga inkeddeng babaen ti Kongreso.
Opisial a pagtaengan[urnosen | urnosen ti taudan]
Iti naipakasaritaan, ti Bise Presidente ket saan idi a naikkan ti opisial a pagtaengan. Nupay kasta, ti Bise Presidente ket agtengngel pay iti opisina a kakuyogna ti Presidente idiay Ehekutibo a Pasdek (itan ket ti Salas ti Kalayaan ) iiti kompleks ti Palasio Malacañan manipud idi 1935 aginggana idi 1972, idi ti puesto ket winaswas babaen ti linteg militar ti 1973. Idi naipasubli ti puesto, ni Bise Presidente Salvador H. Laurel ket nagtengngel ti opisina idiay dati a Pasdek ti Lehislatibo idiay Abenida Padre Burgos, Manila, aginggana nga iti pasdek ket nagbalin a Nailian a Museo iti Filipinas. Ti opisina ti Bise Presidente ket naiyalis idiay Philippine International Convention Center, aken manen idiay Sentro ti Pinansia ti PNB idiay Pasay, Metro Manila idi 2005.[12] Ti agdama a Bise Presidente a ni Jejomar Binay ket indutokna a ti Balay ti Pilipino idiay Siudad ti Pasay a kas ti opisial a pagtaengan ken ti kangrunaan a pagobraan ti Bise Presidente iti Filipinas.
Dagiti sibibiag a Bise Presidente[urnosen | urnosen ti taudan]
Adda dagiti lima a Bise Presidente ti agdama a sibibiag, ti agdama ken dagiti uppat a dati a Bise Presidente:
-
Joseph Estrada
(babaen ni Fidel V. Ramos)
Naipasngay idi 19 Abril 1937
-
Gloria Macapagal-Arroyo
(babaen ni Joseph Estrada)
Naipasngay idi 5 Abril 1947
-
Teofisto Guingona
(babaen ni Gloria Macapagal-Arroyo)
Naipasngay idi 4 Hulio 1928
-
Noli de Castro
(babaen ni Gloria Macapagal-Arroyo)
Naipasngay idi 6 Hulio 1949
-
Jejomar Binay
(babaen ni Benigno Aquino III)
Naipasngay idi 11 Nobiembre 1942
Listaan dagiti Bise Presidente[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ http://www.gov.ph/directory/office-of-the-vice-president/
- ^ http://ovp.gov.ph/speeches.php?id=358
- ^ http://www.abs-cbnnews.com/global-filipino/world/06/30/10/world-leaders-foreign-governments-congratulate-aquino-binay
- ^ http://wiki.answers.com/Q/Is_the_title_His_Excellency_applicable_to_Vice-President_Jejomar_Binay
- ^ http://travel.state.gov/law/legal/treaty/treaty_1503.html
- ^ http://www.abs-cbnnews.com/nation/12/19/10/binay-set-coconut-palace-move
- ^ Ni BP Binay ket naiyalis ti opisinana idiay Coconut Palace idi Marso, Yahoo News, Pebrero 12, 2011.
- ^ Ti Bise Presidente : Ti Ababa a Pakasaritaan, Opisina ti Bise Presidente ti Filipinas.
- ^ Chan Robles Virtual Law Library: Philippine Supreme Court Decisions On-Line
- ^ Nagikkat ti Daulo ti Filipinas, Gaou tu Eskandalo - New York Times
- ^ http://www.dbm.gov.ph/wp-content/uploads/2012/03/Manual-on-PCC-Chapter-5.pdf http://www.gov.ph/downloads/2012/04apr/20120430-EO-0076-BSA.pdf
- ^ Quezon.ph: "For trivia-hunters, Benigno S. Aquino III and the presidency" by Manuel L. Quezon III


text:
Saan nga agsarday ni Kapitan Moding nga agkiddaw babaen ti pannakikammayet ti Konseho ti Barangay ken dagiti lumugar kenkuana iti mainayon pay a proyekto-impraestruktura iti barangayna. Dakkel a pagnam-ayan ti amin nga agdaliasat ita iti Brgy. Aragan agsipud ta nakongkreto payen ti dalan a kumamang iti purok iti masungad, mapan iti eskuela a daytoy pay ti tamingen da Kapitan Ronque tapno mapasayaat pay dagiti pasilidadesna.
Pagyamanan dagiti lumugar ti laing ni Kapitan Ronque a makilangen kadagiti makaited iti pagsayaatan ti barangayda kas kada nag-Diputado Ronald V. Singson ken Mayor Ediboy babaen iti Municipal Share ti RA 7171. # (Web In-Action)


text:
Moises—No Kasano nga Impluensiaanna ti Biagmo
Moises—No Kasano nga Impluensiaanna ti Biagmo
KADAGITI adu nga eskolar ken kritiko, sarsarita a persona ni Moises. Laksidenda ti salaysay ti Biblia, ngem no mausar dagiti pammaneknekda a saan a persona ni Moises, maibilang met ngarud a sarsarita dagiti tattao a kas kada Plato ken Socrates.
Ngem kas iti nakitatayon, saan a nainkalintegan a laksiden ti salaysay ti Biblia maipapan ken Moises. Imbes ketdi, kadagiti manamati, adu pay ti ebidensia a ti intero a Biblia ket “sao ti Dios.” * (1 Tesalonica 2:
Ti Agpaypayso a Moises
Masansan nga itampok dagiti agar-aramid iti pelikula ti kinamaingel ken kinatured ni Moises. Dagitoy a kalidad ti kaay-ayo dagiti agbuybuya. Ipapantayon a natured ni Moises. (Exodo 2:
Isuronatayo ngarud ni Moises nga agbalintay a nasinged iti Dios. Iti inaldaw a panagbiagtayo, mabalin met nga agtignaytayo a kasla makitkitatayo ti Dios! Iti kasta, ditay agaramid iti aniaman a mangpaladingit kenkuana. Makitatayo met a naipasagepsep ti pammati ken Moises bayat a maladaga pay laeng idi. Natibkeren ti pammatina tapno masarangetna ti “isuamin a kinasirib dagiti taga Egipto.” (Aramid 7:22) Anian a pammaregta kadagiti nagannak a rugianda a suruan ti annakda maipapan iti Dios sipud iti kinamaladaga!
Makaay-ayo met ti kinapakumbaba ni Moises. Isu “ti kaemmaan pay laeng iti amin a tattao nga adda idi iti rabaw ti daga.” (Numeros 12:3) Sidadaan ni Moises a mangamin kadagiti biddutna. Insuratna ti mismo a pannakaliwayna a nangkugit iti anakna a lalaki. (Exodo 4:
Agpayso a saan a patien ti dadduma a kritiko a talaga a naemma ni Moises, ta ibagada a nakas-ang ti panagtignayna. (Exodo 32:26-
Ti Impatawid Dagiti Surat ni Moises
Nangibati ni Moises kadagiti nakaskasdaaw a koleksion ti sursurat. Karaman kadagitoy ti daniw (Job, Salmo 90), maysa a salaysay ti pakasaritaan (Genesis, Exodo, Numeros), dagiti kapuonan (Genesis, kapitulo 5, 11, 19, 22, 25), ken ti nakaskasdaaw a linlinteg a maawagan Linteg ni Moises (Exodo, kapitulo 20-
Kadagiti pagilian a ti pangulo ti Gobierno ti agakem met a pangulo ti Relihion, masansan nga adda kinapanatiko, narelihiosuan a panangidadanes, ken panangabuso iti pannakabalin. Ti Linteg ni Moises inramanna ti prinsipio ti panagsina ti Relihion ken ti Gobierno. Di mapalubosan ti ari nga agserbi a saserdote.
Ti linteg ni Moises ket addaan met iti linteg maipapan iti kinadalus ken pananglapped iti sakit, kas iti panangkuarentinas kadagiti masakit ken ti panangikali iti ibleng ti tao, a maitunos iti agdama a siensia. (Levitico 13:
Saan nga obligado dagiti Kristiano a mangsurot iti Mosaiko a Linteg. (Colosas 2:
Mammadto a Kas ken Moises
Agbibiagtayo kadagiti narikut a panawen. Talaga a kasapulan ti sangatauan ti lider a kas ken Moises
Inlawlawag dagiti surat ni Moises no kasano a timmaud ti sakit ken ipapatay ken no apay a pinalubosan ti Dios nga agtultuloy ti kinadakes. (Genesis 3:
Idi arinunos ti panagbiagna, inyebkas ni Moises dagiti naimpadtuan a sasao: “Maysa a mammadto manipud iti tengngam, manipud iti kakabsatmo, a kas kaniak, ti ibangonto ni Jehova a Diosmo maipaay kenka
Ilibak ti kaaduan a Judio a komentarista ti aniaman a pagaspingan da Moises ken Jesus. Kunaenda a ti sasao daytoy a teksto ket agaplikar iti asinoman a pudno a propeta kalpasan ni Moises. Nupay kasta, sigun iti Tanakh
Wen, adu a matalek a mammadto a kas kada Isaias ken Jeremias, ti nagbiag kalpasan ni Moises. Ngem awan ti naaddaan iti naisangsangayan a pannakilangen iti Dios a kas iti tinagiragsak ni Moises
Saan a mailibak nga adu ti pagaspingan ni Moises ken ni Jesus. (Kitaem ti kahon a “Jesus
[Footnotes]
^ par. 3 Kitaem ti libro a Ti Biblia
^ par. 20 No kayatmo a maammuan ti ad-adu pay maipapan iti kari ti Biblia a naindagaan a paraiso iti sidong ti panagturay ti Pagarian ni Kristo, pangngaasim ta makiumanka kadagiti Saksi ni Jehova. Maragsakandanto a mangikondukta kenka iti awanan bayad a panagadal iti Biblia.
[Box on page 12]
Moises
Ti panangiladawan dagiti pelikula ken ni Moises pinataudda ti adu a sarsarita ken di umiso a salaysay. Adtoy ti sumagmamano:
Sarsarita: Saan nga ammo ni Moises nga isu ket maysa a Judio.
Kinapudno: Nabatad a ni Moises ket tinagibi ti Judio nga inana iti sumagmamano a tawen. Ipamatmat ti Aramid 7:
Sarsarita: Ni Moises ket karibal iti kinaari iti Egipto.
Kinapudno: Awan ti kasta nga ibaga ti Biblia. Kuna ti Daily Bible Illustrations, ni John Kitto, nga awan ti pamatian a ni Moises “ket nagbalin nga agtawid iti kinaari gapu ta naampon. . . . Awan ti mangipakita a kurang dagiti lallaki nga agtawid iti kinaari.”
Sarsarita: Nagsubli ni Moises idiay Egipto tapno sarangtenna ti kabusorna.
Kinapudno: Kuna ti Biblia a natay aminen dagiti kabusorna idi nagsubli.
Sarsarita: Damo nga insao ti Dios ti Sangapulo a Bilin kalpasan ti iyuuli ni Moises iti Bantay Sinai.
Kinapudno: Ti sangapulo a Bilin ket insao ti Dios babaen iti anghelna, iti intero a nasion ti Israel. Kalpasan dayta, kiniddaw dagiti napabutngan nga Israelita nga umuli ni Moises tapno makisao para kadakuada.
Sarsarita: Nakalasat ni Faraon iti pannakapukaw ti buyotna iti Nalabaga a Baybay.
Kinapudno: Napukaw ni “Faraon ken ti puersa militarna” iti Nalabaga a Baybay.
[Box on page 13]
Jesus—Mammadto a Kas ken Moises
Adtoy ti sumagmamano a pamay-an a ni Jesus ket napaneknekan a kas ken Moises:
▲ Agpada da Moises ken Jesus a nalasatanda ti pannakaikisap dagiti maladaga nga imbilin ti agturay idi panawenda.
▲ Naayaban ni Moises idiay Egipto a kas “inauna” kadagiti annak ni Jehova, ti nasion ti Israel. Naayaban ni Jesus idiay Egipto kas inauna nga anak ti Dios.
▲ Agpada a nagayunar da Moises ken Jesus iti 40 nga aldaw idiay let-ang.
▲ Naisangsangayan ti kinaemma ken kinapakumbaba da Moises ken Jesus.
▲ Agpada a nagaramid da Moises ken Jesus kadagiti milagro.
▲ Agpada da Moises ken Jesus a nagserbi a mangibabaet kadagiti tulag iti nagbaetan ti Dios ken ti ilina.
[Ladawan iti panid 11]
Ni Jesus laeng ti kakaisuna a pudno a mammadto a kas ken Moises
[Ladawan iti panid 12]
Dagiti prinsipio ti kinadalus a naisuro iti Linteg Mosaiko makatulong a manglapped iti sakit


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Apocalipsis 18:1-24
18 Kalpasan dagitoy a banag nakitak ti sabali pay nga anghel a bumabbaba manipud langit, nga addaan dakkel nga autoridad;+ ket ti daga nalawagan iti dayagna.+2 Ket nagpukkaw a buyogen ti napigsa a timek,+ a kunkunana: “Narban! Ti Babilonia a Dakkel narban,+ ket nagbalinen a lugar a pagnaedan dagiti sairo ken disso a pagaponan ti tunggal narugit a sang-aw+ ken disso a pagaponan ti tunggal narugit ken kagurgura a tumatayab!+3 Ta gapu iti arak ti unget ti pannakiabigna dagiti amin a nasion natnagda a nabiktima,+ ket nakiabig kenkuana ti ar-ari ti daga,+ ket bimmaknang dagiti agdaldaliasat a komersiante+ iti daga gapu iti pannakabalin ti awan babainna a kinaluhona.”+4 Ket nangngegko ti sabali pay a timek manipud langit a kunana: “Rummuarkayo kenkuana, tattaok,+ no saanyo a kayat ti makiraman kenkuana kadagiti basolna,+ ken no saanyo a kayat ti umawat iti paset dagiti saplitna.5 Ta dagiti basolna namuntuon a tumukno sadi langit,+ ket ti Dios linagipna dagiti aramidna a di kinahustisia.+6 Ipaayyo kenkuana ti isu met laeng nga impaayna,+ ket aramidenyo kenkuana a mamindua ti kaaduna, wen, mamindua iti bilang ti bambanag nga inaramidna;+ iti kopa+ a nangikabilanna iti napaglaok ikabilyo maipaay kenkuana ti mamindua+ ti kaaduna a napaglaok.+7 No kasano ti panangipadayagna iti bagina ken panagbiagna iti awan babainna a kinaluho, kasta ti itedyo kenkuana a tuok ken leddaang.+ Ta iti pusona agtultuloy a kunaenna, ‘Agtugtugawak a maysa a reyna,+ ken saanak a balo,+ ket saankonto a pulos makita ti panagleddaang.’+8 Dayta ti makagapu nga iti maysa nga aldaw dumtengto dagiti saplitna,+ ipapatay ken leddaang ken nakaro a bisin, ket isu mapuoranto a naan-anay iti apuy,+ agsipud ta ni Jehova a Dios, a nangukom kenkuana, napigsa.+9 “Ket ti ar-ari+ ti daga a nakiabig kenkuana ken nagbiag iti awan babainna a kinaluho agsangitdanto ket saplitenda ti bagbagida iti ladingit gapu kenkuana,+ inton makitada ti asuk+ manipud iti pannakapuorna,10 bayat nga agtaktakderda iti adayo gapu iti butengda iti tuokna ket kunada,+ ‘Asika pay, asika pay, sika a dakkel a siudad,+ Babilonia sika a nabileg a siudad, agsipud ta iti maysa nga oras dimtengen ti pannakaukommo!’+11 “Kasta met, dagiti agdaldaliasat a komersiante+ iti daga agsangsangit ken agledleddaangda gapu kenkuana,+ agsipud ta awanen ti gumatang iti adu a tagilakoda,12 adu a tagilako+ a balitok ken pirak ken napateg a bato ken perperlas ken napino a lienso ken purpura ken seda ken eskarlata; ken isuamin a naaramid iti nabanglo a kayo ken tunggal kita ti banag a marfil ken tunggal kita ti banag manipud iti kapapatgan a kayo ken iti gambang ken iti landok ken iti marmol;+13 kasta met ti kanela ken rekado ti India ken insienso ken bangbanglo a lana ken olibano ken arak ken lana ti olibo ken nasayaat nga arina ken trigo ken bakbaka ken karkarnero, ken kabkabalio ken karkaruahe ken ad-adipen ken natauan a karkararua.+14 Wen, pimmanaw kenka ti nasayaat a bunga a tinarigagayan+ ti kararuam, ket napukaw kenka ti amin a naimas a bambanag ken ti nangayed a bambanag, ket saanto a pulos masarakanen ida dagiti tattao.+15 “Dagiti agdaldaliasat a komersiante+ kadagitoy a banag, a bimmaknang manipud kenkuana, agtakderdanto iti adayo gapu iti butengda iti tuokna ket agsangit ken agleddaangdanto,+16 a kunkunada, ‘Asi pay, asi pay—ti dakkel a siudad,+ a nagkawes iti napino a lienso ken purpura ken eskarlata, ken sibabaknang a naarkosan iti balitok a pagarkos ken napateg a bato ken perlas,+17 agsipud ta iti maysa nga oras napagwalangwalang ti kasta a nagdakkel a kinabaknang!’+“Ket tunggal kapitan ti barko ken tunggal tao nga aglayag iti sadinoman a lugar,+ ken dagiti lumalayag ken amin dagidiay agsapsapul ti pagbiagda iti baybay, nagtakderda iti adayo+18 ket nagikkisda bayat a kinitada ti asuk manipud iti pannakapuorna ket kinunada, ‘Ania a siudad ti kaasping ti dakkel a siudad?’+19 Ket nangipuruakda iti tapok kadagiti uloda+ ket nagikkisda, nga agsangsangit ken agledleddaangda,+ ket kinunada, ‘Asi pay, asi pay—ti dakkel a siudad, isu a bimmaknangan+ amin dagidiay addaan kadagiti barangay iti baybay+ gapu iti kinanginana, agsipud ta iti maysa nga oras isu napagwalangwalang!’+20 “Agragsakkayo gapu kenkuana, O langit,+ kasta met dakayo a sasanto+ ken dakayo nga apostol+ ken dakayo a mammadto, agsipud ta addaan panangukom a nangipakat ti Dios iti pannusa kenkuana maigapu kadakayo!”+21 Ket ti maysa a napigsa nga anghel binagkatna ti maysa a bato a kas iti dakkel a gilingan a bato+ ket intapuakna idiay baybay,+ a kunkunana: “Iti kasta a napardas a panangipuruak maitapuakto ti Babilonia a dakkel a siudad, ket saanto a pulos masarakanen.+22 Ket saanto a pulos mangngeganen kenka ti timek dagiti kumakanta a mangdanggay iti bagbagida iti arpa ken dagiti musikero ken dagiti pumaplauta ken dagiti tumutrumpeta,+ ket nikaanoman awanto ti masarakanen kenka a nasigo a trabahador iti aniaman a pagsapulan, ket nikaanoman awanto ti mangngeganen kenka nga uni ti gilingan a bato,23 ket nikaanoman awanto ti agsilnagen kenka a lawag ti pagsilawan, ket nikaanoman awanto ti mangngeganen kenka a timek ti nobio ken ti nobia;+ agsipud ta dagiti agdaldaliasat a komersiantem+ isuda idi dagiti tattao a nangato ti saadda+ iti daga, ta babaen iti espiritistiko+ nga aramidmo nayaw-awan dagiti amin a nasion.24 Wen, nasarakan kenkuana ti dara+ dagiti mammadto+ ken dagiti sasanto+ ken dagidiay amin a napapatay ditoy daga.”+


text:
Londres
Ti Londres i/ˈlʌndən/ ket isu ti kapitolio iti Inglatera ken ti Nagkaykaysa a Pagarian, ti kadakkelan a metropolitano a lugar iti daytoy a pagilian ken ti kaaduan ti populasion idiay Europa.[nota 1] Mabirukan daytoy idiay Karayan Thames, ti Londres ket maysa a kangrunaan a pagtaengan para kadagiti kalpasan a dua a milenio, ti pakasaritaana daytoy ket masarakan pay ti panakabangonna babaen dagiti Romano, a tumawtawag iti daytoy a kas ti Londinium.[7] Ti taga-ugna a bugas ti Londres, ti Siudad iti Londres, kaaduana naalana ti kuadrado milia a medibal a pagbeddengan. Manipud idi maika-19 a siglo, ti nagan a Londres ket mangipatudo pay ti metropolis a naparang-ay iti palikmut a bugasna.[8] Kaaduan iti daytoy a konurbasion ket agbukel ti Londres rehion[9] ken ti Kalatakan a Londres nga administratibo a lugar,[10][nota 2] a tinurayan ti nabutosan a Mayor iti Londres ken ti Londres a Gimong.[11]
Ti Londres ket maysa a mangiyun-una a sangalubongan a siudad, nga adda kadagiti kapigsa iti arte, komersio, edukasion, pal-paliwa, moda, pinansia, panagay-wan ti salun-at, midia, dagiti propesional a serbisio, panagsukisok ken panagrang-ay, turismo ken pagluganan nga amin ket mangiraman ti kinadayegna.[12] Daytoy ket maysa kadagiti mangiyuna kadagiti sentro ti pinasia iti lubong [13][14][15] ken addaan ti maikalima- wenno maikanem a kadakkelan a metropolitano a lugar iti lubong depende iti panagrukod.[nota 3][16][17] Ti Londres ket naibagbaga a kas maysa a kapitolio ti kultura iti lubongl.[18][19][20][21] Daytoy ti kaaduan a mabisbisita a siudad iti lubong a kas narukod babaen dagiti sangalubongan a simmangsangpet[22] ken isu pay daytoy ti kadakkelan a sistema ti eropuerto ti siudad iti lubong a narukod babaen ti trapiko ti pasahero.[23] Dagiti 43 nga unibersidad ti Londres ket mangporma ti kadakkelan a konsetrasion ti nangatngato a pagadalan idiay Europa.[24] Idi 2012, ti Londres ket nagbalin nga isu ti immuna a siudad a nangsangaili ti moderno nga Kalgaw nga Olimpiada iti tallo a beses.[25]
Dagiti linaon
Dagiti notaUrnosen
- ^ kaaduan kadagiti internasional a pagadalan ket iranggoda ti Londres kadagiti kalatakan a 5 kaaduan a populasion a metropolitano a lugar idiay Europa : ESPON, Urban Audit, UN WUP, OECD.
- ^ Kitaen pay ti: Dagiti nailian a kapitolio.
- ^ Panangiranggo kadagiti siudad babaen ti metropolitano a kalawa ti GDP ket mabalin nga agdumaduma a kas maysa a resulta kadagiti paggiddiatan iti panangipalplawag kadagiti pagbeddengan ket ti kadakkel dagiti populasion kadagiti naipada a lugar, dagiti agbalbaliw a gatad ti panagsukat ti kuarta ken ti pamay-an a nausar a panagkarkulo ti mairuar. Ti Londres ken Paris ket nawatiwatda nga agpadpada iti kadakkel kadagiti termino iti dagup a pataud iti ekonomiko a mabalin a pagresultaan iti panagdumaduma kadagiti maikatlo a partido a taudan nga agdumaduma no ania ti naipalawag nga adda iti maikalima wenno maikanem a kadakkelan a GDP ti siudad iti lubong. Ti reporta babaen ti the McKinsey Global Institute a naipablaak idi 2012 ket nagkarkulo a ti Londres ket adda iti GDP ti siudad iti US$751.8 bilion idi 2010, a maipada iti US$764.2 a bilion para iti Paris, a mangaramid kaniada nga agsaruno a ti maikanem ken maikalima a kadakkelan iti lubong. Ti reporta babaen ti PricewaterhouseCoopers a naipablaak idi Nobiembre 2009 ket nagkarkulo a ti Londres ket addaan ti GDP ti siudad a nakarkulo iti panaggiddiat ti bileg ti panaggatang iti US$565 bilion idi 2008, a maipada iti US$564 a bilion para iti Paris, a mangaramid kadagitoy nga agsaruno iti maikalima ken maikanen a kadakkelan iti lubong. Ti McKinsey Global Institute a panagsukisok ket nagusar ti metropolitano a kalawa nga adad ti populasion iti 14.9 a riwriw para iti Londres a maipada iti 11.8 a riwriw para iti Paris, baya a ti PricewaterhouseCoopers a panagsukisok ket nagusar ti metropolitano a kalawa nga addaan iti populasion iti 8.59 a riwriw para iti Londres a maipada iti 9.92 a riwriw para iti Paris.
Dagiti nagibasaranUrnosen
- ^ "London, United Kingdom Forecast : Weather Underground (weather and elevation at Bloomsbury)" (online). The Weather Underground, Inc. Naala idi 22 Agosto 2014.
- ^ "Metropolitan Area Populations". Eurostat. 16 Nobiembre 2017. Naala idi 17 Nobiembre 2017.
- ^ Regional and local economic growth statistics, UK Parliament. Naala idi 24 Disiembre 2016.
- ^ "Monitoring London's economy". London City Hall. Naala idi 5 Agosto 2017.
- ^ http://www.xe.com/currencyconverter/convert/?Amount=378&From=GBP&To=USD
- ^ http://www.xe.com/currencyconverter/convert/?Amount=43629&From=GBP&To=USD
- ^ "Romano". Ti Museo iti Londres. Naala idi 7 Hunio 2008.
- ^ Mills 2001, p. 140
- ^ "Dagiti Opisina ti Gobierno para iti Inggles a Rehion, Dagti Pudno a Papeles: Londres". Opisina dagiti Nailian nga Estadistika. Naala idi 4 Mayo 2008.
- ^ Elcock, Howard (1994). Lokal a Gobierno: Annuroten ken Panagtaripatu ti Lokal a Panagturay. Routledge. p. 368. ISBN 978-0-415-10167-7.
- ^ Jones, Bill; Kavanagh, Dennis; Moran, Michael; Norton, Philip (2007). Dagiti Politika ti UK. Pearson nga Edukasion. p. 868. ISBN 978-1-4058-2411-8.
- ^ "Sangalubongan aPagsurotan ti Bileg ti Siudad idi 2009" (PDF). Instituto para kadagiti Urbano nga Estratehia – Ti Pundasion ti Mori panglagipan. Naala idi 14 Disiembre 2010.
- ^ "Sangalubongan a Pagsurotan kadagiti Sentro ti Komersio idi 2008" (PDF). Mastercard.
- ^ "Dagiti Sangalubongan a Sentro ti Pinansia 9" (PDF). Z/Yen. 2011.
- ^ ""Dagiti Kabilegan a Siudad iti Ekonomia a Siudad iti Lubong".". Forbes. 15 Hulio 2008. Naiyarkibo manipud iti kasisigud idi 19 Mayo 2011. Naala idi 3 Oktubre 2010.
- ^ "Dagiti Dinako Unay a Siudad idi 2025". Ganganaet nga Annuroten. Septiembre 2012. Naala idi 28 Septiembre 2012.
- ^ "Sangalubongan a panagiranggo ti GDP ti siudad idi 2008–2025". PricewaterhouseCoopers. Naiyarkibo manipud iti kasisigud idi 19 Mayo 2011. Naala idi 16 Nobiembre 2010.
- ^ Calder, Simon (22 Disiembre 2007). "Londres, kapitolio iti lubong". The Independent. Londres.
- ^ "Ti Londres ket isu ti kapitolio iti lubong iti maika-21 a siglo... kinuna ti New York | News". Evening Standard. London. Naala idi 10 Pebrero 2012.
- ^ "London is world capital of culture says LSE expert – 2008 – News archive – News – News and media – Home". .lse.ac.uk. Naala idi 10 Pebrero 2012.
- ^ "Kultural nga Estratehia | Turay ti Kalatakan a Londres". London.gov.uk. 6 Septiembre 2010. Naala idi 10 Pebrero 2012.
- ^ "Ti Londres ti kanagtuan iti pannkairanggo kadagiti papanan a siudad". The Independent. 1 Hunio 2011. Naala idi 12 Hunio 2012.
- ^ "Ti Beijing ket linabsanna ti Londres a kas ti kadakkelan a sentro ti pagtayaban iti lubong. Napalno ti dakkel nga eropuerto". SEntro para iti Pagtayaban. Naala idi 12 Hunio 2012.
- ^ "Ti bilang dagiti estudiante idiay Londres ket agtultuloy a dumakdakkel". Turay ti Kalatakan a Londres. Naiyarkibo manipud iti kasisigud idi 19 Mayo 2011. Naala idi 27 Agosto 2010.
- ^ "Ti IOC ket nangpili ti Londres a kas ti Mangsangaili a Siudad kadagiti Ay-ayam iti XXX Olimpiada intono 2012". Komite ti Internasional nga Olimpiada. 6 Hulio 2005. Naala idi 3 Hunio 2006.
BibliograpiaUrnosen
- Ackroyd, Peter (2001). Londres: Ti Biograpia. Londres: Vintage. p. 880. ISBN 978-0-09-942258-7.
- Mills, David (2001). Dictionario dagiti Nagan ti Lugar ti Londres London Place Names. Oxford Paperbacks. ISBN 978-0-19-280106-7. OCLC 45406491.


text:
Pudno kadi a Sao ti Dios ti Biblia?
Saludsod: Pudno kadi a Sao ti Dios ti Biblia?
Sungbat: Saan laeng nga iparang ti sungbattayo iti daytoy a saludsod ti pannirigantayo maipapan iti Biblia ken iti kinapategna iti biagtayo, ngem mangipaayto pay iti agnanayon nga epekto iti kamaudianan kadatayo. No pudno a Sao ti Dios ti Biblia, ngarud ipateg, adalen, pagtulnogan ken naan-anay a pagtalkantayo koma daytoy. No ti Biblia ket Sao ti Dios, pananglaksid met ngarud iti Mismo a Dios ti pananglaksid iti daytoy.
Ti kinapudno nga inted ti Dios ti Biblia kadatayo ket pammaneknek ken panangipakita iti ayatna para kadatayo. Ti kaipapanan ti termino a "paltiing" isu ti panangiyam-ammo ti Dios iti kinasiasinona ken ti wagas no kasanotayo a maaddaan iti umno a relasion Kenkuana. Dagitoy dagiti bambanag a saantayo koma nga ammo no saan ida nga imparang ti Dios iti Biblia. Nupay in-inut ti panangipaay ti Dios iti paltiing maipapan iti kinasiasinona iti Biblia iti uneg ti agarup 1500 a tawen, kankanayon a linaon daytoy ti amin a banag a kasapulan ti tao tapno maammoanna ti maipapan iti Dios ken tapno maaddaan daytoy iti umno a relasion Kenkuana. No pudno a Sao ti Dios ti Biblia, daytoy ngarud ti maudi a turay para iti amin a bambanag iti pammati, narelihionan a sursuro, ken moralidad.
Ti saludsod a nasken a damagentayo ket no kasanotayo a maammoan a ti Biblia ket Sao ti Dios ken saan laeng daytoy a maysa a nasayaat a libro? Ania ti naidumduma maipapan iti Biblia a mangisina iti daytoy manipud kadagiti amin a naisurat a narelihionan a libro? Adda kadi aniaman a pammaneknek a pudno ti Biblia a Sao ti Dios? Dagitoy dagiti saludsod a nasken a mataming no napasnektayo iti panangsukimat iti ibagbaga ti Biblia nga isu daytoy ti mismo a Sao ti Dios, ininspiraran ti Dios, ken naan-anay nga umdas para kadagiti amin a bambanag ti pammati ken sursuro.
Awan duadua iti kinapudno nga imbaga ti Biblia nga isu daytoy ti mismo a Sao ti Dios. Nalawag a makita daytoy iti panangpadayaw ni Pablo ken ni Timoteo: "... sipud pay iti kinaubingmo, naammoamon dagiti Nasantoan a Sursurat. Mabalindaka nga isuro maipapan iti pannakaisalakan babaen iti pammati ken ni Cristo Jesus. Impaltiing ti Dios ti amin a Nasantoan a Surat, ket naserbi a pangisuro iti kinapudno, pangbabalaw, pangatur iti biddut ken pakasursuroan iti nalinteg a panagbiag, tapno awan pagkurangan ti tao nga agserbi iti Dios, ket sisasagana nga agaramid iti amin a kita ti kinaimbag" (2 Timoteo 3:15-17).
Agpada nga adda pammaneknek manipud iti uneg ken ruar ti Biblia a pudno a Sao ti Dios daytoy. Dagiti pammaneknek a nagtaud iti uneg ti Biblia ket dagiti bambanag a mangpasingked iti nadiosan a pannakaitaudna. Makita iti panagkaykaysa ti Biblia ti maysa kadagiti umuna a nagtaud iti unegna a pammaneknek a pudno daytoy a Sao ti Dios. Nupay pudno daytoy nga innem-a-pulo-ket-innem nga indibidual a libro, naisurat iti tallo a kontinente, iti tallo nga agduduma a pagsasao, iti uneg ti agarup 1500 a tawen, babaen iti nasurok 40 a mannurat a nagtaud iti adu a kita ti panagbiag, nagtalinaed ti Biblia kas maymaysa a libro manipud iti rugi agingga iti murdongna nga awan panagsisinnuppiatna. Naidumduma daytoy a panagkaykaysa manipud kadagiti amin a dadduma a libro ket pammaneknek daytoy iti nadiosan a pannakaitaud dagiti sasaona kas tinignay ti Dios dagiti lallaki tapno ilanadda dagiti mismo a sasaona.
Makita met kadagiti padto a linaon dagiti panidna ti maysa pay a nagtaud iti uneg a pammaneknek a mangipakita a pudno a Sao ti Dios ti Biblia. Naglaon ti Biblia iti ginasgasut a nadetalye a padno a mainaig iti masakbayan dagiti indibidual a nasion karamanen ti Israel, agingga iti masakbayan dagiti dadduma a siudad, masakbayan ti sangkataoan, ken ti yaay ti agbalin a Mesias, ti Mangisalakan saan laeng a para iti Israel, ngem kadagiti amin a mamati Kenkuana. Saan a kas kadagiti padto a masarakan kadagiti dadduma a narelihionan a libro wenno kadagiti insurat ni Nostradamus, nalawag unay dagiti padto iti Biblia ken saan pulos a napaay iti pannakatungpalda. Adda nasurok tallo-gasut a padto iti laeng Daan a Tulag a maipapan ken ni Jesu-Cristo. Saan laeng a naipadto ti lugar ti pakaiyanakanna ken ti familia a pagtaudanna, ngem uray pay ti ipapatay ken panagungarna iti maikatlo nga aldaw. Awan laketdi ti lohikal a wagas iti panangipalawag kadagiti natungpal a padto iti Biblia malaksid iti nadiosan a pannakaitaudna. Awan pulos ti dadduma a narelihionan a libro nga addaan iti kastoy a kita ti padto, kas iti adda iti Biblia.
Makita iti naidumduma a turay ken pannakabalin ti Biblia ti maikatlo a nagtaud iti uneg ti Biblia a pammaneknek iti nadiosan a pannakaitaudna. Nupay ad-adda ti kina-subjektib daytoy a pammaneknek ngem kadagiti immuna a dua, nalawag met a nabileg a pammaneknek iti nadiosan a pannakaitaud ti Biblia. Addaan ti Biblia iti naidumduma a turay a saan a kas iti aniaman a libro a naisurat. Nalawag a makita daytoy a turay ken pannakabalin kadagiti saanen a mabilang a biag a nabalbaliwan babaen iti saan a gagangay a pannakabalin ti Sao ti Dios. Naagasan dagiti adik iti droga babaen iti daytoy, nawayawayaan dagiti homoseksual, nabalbaliwan dagiti nakurapay ken dagiti nailaad iti utang, nabalbaliwan dagiti nakakaro a kriminal, natubngar dagiti managbasol, ken nagbalin ti gura nga ayat babaen iti panangbasa iti daytoy. Pudno nga addaan ti Biblia iti agtigtignay ken makabalbaliw a pannakabalin, banag a posible laeng gapu ta daytoy ket pudno a Sao ti Dios.
Adda met dagiti pammaneknek manipud iti ruar ti Biblia a mangipakita a pudno a Sao ti Dios ti Biblia. Maysa kadagita a pammaneknek ket ti pakasaritaan ti Biblia. Agsipud ta idetalye ti Biblia dagiti pasamak iti pakasaritaan, mabalin a sukimaten ti kinapudno ken kinaawan rirona kas met laeng kadagiti dadduma a dokumento ti pakasaritaan. Agpada a babaen kadagiti pammaneknek a naibasar iti arkeolohia ken kadagiti dadduma a sursurat, napaneknekan iti namin-adu a daras ti kinaawan riro ken kinapudno dagiti pakasaritaan a nailanad iti Biblia. Kinapudnona, dagiti amin a pammaneknek iti arkeolohia ken dagiti manuskrito a sumupsuporta iti Biblia, inaramidda ti Biblia kas isu ti kaadduan ti pannakaidokumentona a libro a manipud pay iti daan a lubong. Ti kinapudno nga awan riro ken napudno nga inlanad ti Biblia ti mabalin a sukimaten a pasamak ti pakasaritaan ket maysa a dakkel a pakakitaan iti kinapudnona no tamingenna dagiti narelihionan a bambanag ken doktrina ken makatulong daytoy iti panangpasingkedna iti ibagbagana a daytoy a mismo ti Sao ti Dios.
Maysa pay a pammaneknek manipud iti ruar ti Biblia a Sao ti Dios daytoy ket ti integridad dagiti tattao a nagsurat. Kas nadakamat saksakbay, inusar ti Dios dagiti lallaki manipud iti adu a kita ti panagbiag tapno ilanadda ti Saona a maipaay kadatayo. Iti panangadal iti biag dagitoy a lallaki, awan ti nasayaat a rason no apay a saanda a napudno ken napasnek a lallaki. Iti panangsukimat iti biagda ken iti kinapudno a siduduyosda a matay iti masansan nakas-ang nga ipapatay gapu iti pammatida, ipalawagna a pudno a patien dagitoy gagangay ngem napupudno a lallaki a nagtimek ti Dios kadakuada. Ammo dagiti lallaki a nangisurat iti Baro a Tulag ken adu pay a gasgasut a dadduma a namati (1 Corinto 15:6) ti kinapudno ti mensaheda agsipud ta nakita ken nakadennada iti adu a tiempo ni Jesu-Cristo kalpasan ti panagungarna manipud patay. Dakkel ti pannakabalbaliw nga epektona kadakuada ti pannakakitada iti nagungar a Cristo. Nabaliwanda manipud iti panaglemlemmengda gapu iti buteng iti kinaduyosda a matay para iti mensahe ti Dios a naipaltiing kadakuada. Pammaneknek ti biag ken ipapatayda iti kinapudno a ti Biblia ket Sao ti Dios.
Ti maudi a pammaneknek manipud iti ruar ti Biblia a pudno daytoy nga isu ti Sao ti Dios ket ti saanna a pannakadadael. Gapu iti kinapategna ken ti panangibagana a daytoy ti mismo a sao ti Dios, napadasan ti Biblia ti narangranggas a pannakaatake ken gandat a panangdadael ngem iti aniaman a libro iti entero a pakasaritaan. Manipud kadagiti damu nga Emperor ti Roma kas ken ni Diocletian, agingga kadagiti diktador a komunista ken kadagiti atheista ken agnostiks iti moderno a panawen, dinaeran ken inabak ti Biblia dagiti amin nga immatake iti daytoy ken isu pay laeng ti kadakkelan ti pannakaiwarnakna a libro iti lubong ita.
Iti entero a panawen, imbilang dagiti iskeptiko ti Biblia kas mitolohia, ngem impasdek ti arkeolohia kas maysa a pakasaritaan. Inatake dagiti kalabanna ti sursurona kas primitibo ken kadaanan, ngem ti moral ken legal a kapanunotan ken sursurona ket addaan iti positibo nga impluensia kadagiti komunidad ken kultura iti entero a lubong. Agtultuloy pay laeng daytoy nga at-atakien iti siyensia, sikolohia ken dagiti napulitikaan a tignay, ngem nagtalinaed latta a napudno ken mayannatup iti agdama kas idi damu a naisurat. Daytoy ti libro a nangbalbaliw iti saan a mabilang a biag ken kultura iti entero a napalabas a 2000 a tawen. Uray kasano ti panangpadas a panangatake, panangdadael, wenno pananglaksid dagiti kalabanna, nagtalinaed latta ti Biblia a nabileg, napudno, ken mayannatup kalpasan dagiti pannakaatakena kas met laeng idi. Ti kinaawan rirona a napagtalinaed laksid ti tunggal gandat a panangkorap, panang-atake, wenno panangdadael, ti nalawag a pammasingked iti kinapudno a ti Biblia ti pudno a Sao ti Dios ken sinalaknibanna daytoy iti saan a gagangay a wagas. Saan koma a makapasiddaaw kadatayo nga uray no kasano ti pannakaatake ti Biblia, rummuarto latta daytoy kas saan a nabaliwan ken saan a naan-ano. Kamauddiananna, imbaga ni Jesus, "Mapukawto ti langit ken ti daga, ngem pulos a dinto mapukaw dagiti saok" (Marcos 13:31). Kalpasan iti panangsukimat kadagiti pammaneknek, mabalintayo nga ibaga nga awan panagduadua a wen, ti Biblia ket pudno a Sao ti Dios.
Agsubli iti kasangoan a panid ti Ilocano
Pudno kadi a Sao ti Dios ti Biblia?


text:
Catarman, Camiguin
Ti Catarman ket maysa a maika-5 a klase nga ili iti probinsia ti Camiguin iti Filipinas.
Dagiti baranggay[urnosen | urnosen ti taudan]
Ti Catarman ket nabingbingay a politikal iti 14 a barbaranggay.[2]
- Alga
- Bonbon
- Bura
- Catibac
- Compol
- Lawigan
- Liloan
- Looc
- Mainit
- Manduao
- Panghiawan
- Poblacion
- Santo Niño
- Tangaro
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Camiguin". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Camiguin". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Lehislatibo a distrito iti Siquijor
Ti Lehislatibo a distrito iti Siquijor ket isu ti agdama a pannakabagi iti probinsia iti Siquijor iti Kamara dagiti Pannakabagi ti Filipinas.
Manipud idi 1907 ti apo ti probinsia ti Siquijor ket nairepresenta a kas paset iti maikadua a distrito iti Negros Oriental. Ti Negros Oriental ken ti apo ti probinsia iti Siquijor ket nairepresenta idi iti Temporario a Nailian a Kongreso a kas paset iti Rehion VII manipud idi 1978 aginggana idi 1984.
Ti immuna a pannakabagi ti Siquijor ket nabutosan idi 1984, kalpasan a naibangon a kas maysa kadawyan a probinsia idi Septiembre 17, 1971 babaen ti Republika a Tignay Bilang. 6398. Daytoy a probinsia ket nagelektado ti maysa pannakabagi idiay Kadawyan a Nailian a Kongreso manipud idi 1984 aginggana idi 1986. Ti Siquijor ket nagtaginayon ti bukodna a maysa a distrito babaen ti baro a Batay-linteg a napasingkedan idi Pebrero 7, 1987, ken dagiti nabutusan a kamkameng iti naipulang a Kamara dagiti Pannakabagi a nangrugi met laeng iti dayta a tawen.
Maymaysa a distrito[urnosen | urnosen ti taudan]
- Populasion (2010): 91,066
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
San Agustin, Isabela
Ti San Agustin ket maysa a maika-4 a klase nga ili iti probinsia ti Isabela iti Filipinas.
Dagiti linaon
Dagiti baranggay[urnosen | urnosen ti taudan]
Ti ili ti San Agustin ket nabingbingay a politikal iti 23 a barbaranggay.[2]
- Bautista
- Calaocan
- Dabubu Grande
- Dabubu Pequeño
- Dappig
- Laoag
- Mapalad
- Masaya Centro (Poblacion)
- Masaya Norte
- Masaya Sur
- Nemmatan
- Palacian
- Panang
- Quimalabasa Norte
- Quimalabasa Sur
- Rang-ay
- Salay
- San Antonio
- Santo Niño
- Santos
- Sinaoangan Norte
- Sinaoangan Sur
- Virgoneza
Bautista[urnosen | urnosen ti taudan]
Ti Bautista ket maysa kadagiti baranggay ti San Agustin, Isabela, daytoy a baranggay ket maysa kadagiti kaadaywan a baranggay ti San Agustin. Daytoy a lugar ket adayo iti centro ti San Agustin nupay kasta dagiti tattao nga aggigiyan iti daytoy a baranggay ket naanus da, ngamin babaen ti pannagna da a mapan iti kaasedgan a pagluganan ket naragsak da latta. Daytoy a lugar ket nasina sina iti kada purok, ti masungad a purok ti Bautista ket isu ti Purok 1. Daytoy a purok ket tawtawagen da iti Sidecut wenno Sitio Dapis. Kunada a Sidecut ngamin ta adda iti igid ti pannakaputid na isu a pinanaganan da iti Sidecut. Sitio Dapis kunada met gamin daytoy a purok ket asideg iti Dapis, no kuma parte iti Dapis ket isu uma iti kaadaywan a parte na. Ti Purok 1 ket aglalaok ti tao nga aggigiyan ngamin adda dagiti Ifugao, Ilokano, Kiangan, ken dadduma pay. Daytoy a purok ket isu ti masungad no mapan ka iti centro ti Bautista bale 500 wenno lima gasut pay a metro ti kaadayo na manipud iti daytoy a lugar, ti tattao iti daytoy a lugar ket aglalaok, napintas daytoy a lugar kunak ta dagiti tattao nga aggigiyan ditoy ket napintas ti pannagbiag da, ngamin daytoy a lugar ket adu ti produkto a pagbiagan da, kasla kuma iti mais, saba, pagay, kahoy, kamote a lanot, ken naduma duma pay a klase iti prutas, daytoy a lugar ket alisto ti irarang-ay mo no nagaget ka la ketdi nga agtrabaho,siyempre kadwana iti anus mo, ngamin ti kaadwan nga obra ditoy ket agbingkag.
Daytoy pay a lugar ket makakita ka kadagiti patneng a tattao ngem agtaeng da iti adayu pay a lugar, kuna da dagitoy a tao a kas "Tattao ti Banbantay", nga agpayso ngamin ket agpaminsan da laeng a bumaba idiay bantay. Ti Bautista ket maysa kadagiti kabatnangan a baranggay ti San Agustin, ngamin ket adu ti tattao nga agpatakder ti negosyo da. Ti maysa pay a kangrunaan ditoy ket dagiti pinagadal dagiti ubbing.
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)